Kadar Pengangguran Zon-Eropah Melebihi Jangkaan Pasaran 9.2%

Kadar pengangguran Zon Eropah kekal di paras 9.3% berbanding jangkaan yang lebih rendah iaitu 9.2% pada Mei. Walaubagaimanapun terdapat penurunan kecil dalam jumlah pengangguran pada Mei berbanding April dengan pasaran buruh dilihat kekal kukuh.
Kadar pengangguran telah jatuh dari 10.2% pada Mei 2016 dengan jumlah pengurangan pengangguran mencapai paras 1 juta sejak tempoh tersebut. Kadar terkini jumlah pengangguran adalah di paras terendah sejak Mac 2009.
Pengangguran dalam kalangan golongan muda juga jatuh pada tempoh sama, walaupun kadarnya tidak berubah di paras 18.9% berbanding 21.3% yang dicatat pada tempoh sama tahun lalu.
 Jerman sebagai ekonomi terbesar di Zon tersebut mencatat kadar stabil di paras 3.9%, tetapi jumlah pengangguran meningkat di Perancis dan Itali yang mana mengekalkan kebimbangan terhadap beberapa ekonomi besar di Zon Eropah.
Indeks PMI sektor pembuatan merekodkan kenaikan kukuh dalam komponen pekerjaan pada Jun dengan pertumbuhan secara keseluruhan hampir mencapai paras tertinggi 20 tahun lalu pada Mei. Hal ini mengekalkan jangkaan kukuh terhadap pasaran pekerjaan jika kadar pengangguran terus jatuh.
Secara keseluruhan, keyakinan dalam pertumbuhan dan pekerjaan sepatutnya kekal kukuh dalam jangka pendek seterusnya mengekalkan tekanan kepada ECB untuk mengurangkan sokongan terhadap pasaran kewangan dengan pengurangan rangsangan ekonomi semasa.


Yen Matawang Terkuat – Ini Sebab Lonjakan JPY Pada Sesi Asia

Yen merupakan matawang terkuat pada sesi Asia dengan matawang Jepun itu mengukuh berbanding majoriti matawang utama yang lain. Pasangan matawang USD/JPY bergerak dalam julat 70 pip ke bawah, manakala GBP/JPY juga jatuh sehingga 70 pip pada sesi Asia.
Apa sebab kejatuhan Yen pagi tadi?
Terdapat laporan daripada Jepun yang mengatakan Bank of Japan (BoJ) yang membincangkan perubahan dasar monetari. Reuters melaporkan bahawa BoJ sedang aktif dalam perbincangan untuk mengubah program rangsangan monetari yang besar di mana bank pusat ini akan bermesyuarat pada penghujung bulan.
 Laporan perbincangan BoJ telah meningkatkan jangkaan bahawa bank pusat dilihat akan menamatkan beberapa dasar monetari yang agresif . Perkara ini telah mendorong peningkatan hasil bon 10 tahun kerajaan Jepun sebanyak enam mata asas.
Perubahan pandangan bank pusat adalah didorong oleh perubahan dasar bank pusat utama negara lain yang sedang cuba menaikkan kadar faedah dan konflik perdagangan antara Amerika Syarikat dan rakan perdagangan utamanya yang semakin meningkat.
Selain itu, dengan risiko perdagangan dan beberapa perisitiwa penting yang akan berlangsung pada minggu ini, menyebabkan permintaan Yen kerana sifatnya sebagai safe-haven.
Pasaran akan terus meneliti perkembangan dalam isu perang perdagangan terutamanya antara AS-China. Presiden Trump pada Jumaat telah mengancam tariff berskala penuh terhadap $500 billion produk import dari China. Untuk pengetahuan anda, Amerika telah mengenakan $34 billion tariff kepada China dan sejumlah $200 billion lagi dijangka akan menyusul.


Situasi Semasa Pasaran Sebagai Persediaan Trader Menjelang Sesi NY

Memasuki sesi Eropah, dolar Amerika terus didagangkan menguat di tengah-tengah sentimen pasaran yang masih lagi berisiko, dihimpit oleh kebimbangan terhadap lonjakan kes jangkitan Covid-19.
Ketika penulisan, indeks dolar sedikit susut pada 93.00, tetapi kekal kukuh selepas menyentuh paras ketinggian terbaru sejak awal April, pada permulaan sesi di sekitar 93.18.
Sementara hasil Perbendaharaan AS 10 tahun pula mula meningkat semula ke sekitar tahap 1.25%, kembali bangkit dari paras terendah lima bulan yang dicapai pada 1.13%.
Kebimbangan terhadap penularan varian virus Delta yang sangat cepat di seluruh dunia sehingga mendorong peningkatan kes jangkitan yang tinggi, terus menyokong permintaan greenback sebagai safe haven.
 Sementara itu, pada awal sesi, matawang euro jatuh ke paras terendah terbaru tiga bulan mencerminkan keresahan pelabur menjelang mesyuarat polisi Bank Pusat Eropah (ECB) pada hari Khamis, selain turut terkesan dengan pengukuhan US dolar.
Matawang pound pula terus didagangkan suram selepas menyentuh paras terendah 5 setengah bulan, ditekan oleh kekuatan dolar greenback di tengah meningkatnya kes jangkitan Covid-19 di UK.
Ketidakpastian dalam drama Brexit turut menekan matawang pound, berikutan perselisihan faham yang masih wujud antara Kesatuan Eropah (EU) dan UK mengenai isu protokol di Ireland Utara.
Di sisi lain, dolar Aussie juga didagangkan lebih lemah setelah Australia melaporkan penurunan yang mengecewakan dalam bacaan data jualan runcit, ditambah pula dengan laporan mengenai kes coronavirus yang terus meningkat di bandar-bandar terbesar negara itu.


Kesan Ucapan Powell, EUR/USD Melonjak 100 Pips, Menjunam Semula 140 Pips!

Menggegarkan pasaran semalam susulan ucapan oleh Pengerusi Federal Reserve (Fed), Jerome Powell dalam acara tahunan simposium Jackson Hole yang memberikan reaksi bercampur para pelabur.
Secara rumusan, Powell menyatakan bahawa akan berlaku rombakan polisi dengan memperkenalkan perubahan pada sasaran purata inflasi yang bermaksud penggubal polisi selepas ini berkemungkinan akan membiarkan kadar inflasi untuk meningkat melebihi paras 2%.
Susulan ucapan beliau, dapat dilihat pergerakan drastik harga berlaku ekoran reaksi dari pemain pasaran di mana matawang US dolar bergerak dengan aktif.
Diperhatikan pergerakan harga pada carta pasangan matawang EUR/USD, harga telah melonjak sekitar 100 pips dari paras 1.18000 sehingga mencecah paras ketinggian 1.19000. Kenaikan tersebut didorong oleh penyusutan US dolar berkemungkinan disebabkan pandangan awal pelabur terhadap perubahan pada polisi bank pusat.
Namun, setelah memahami bahawa kadar inflasi akan dibiarkan untuk meningkat lebih tinggi berbanding sasaran sebelum ini, US dolar kembali mengukuh sehingga harga menjunam semula hampir 140 pips.
Harga menjunam hampir menyentuh paras 1.17600 sebelum kembali melonjak semula ke paras halangan Moving Average 50 (MA50) pada pergerakan 1 jam harga sebelum mendatar dan menutup dagangan sesi New York di sekitar 1.18200.
 Penurunan harga yang diteruskan dijangka akan kembali menguji zon support 1.17800 dan juga paras terendah yang dicecah semalam.
Penurunan lebih rendah akan menuju pula zon support di bawah paras 1.17200.
Namun jika harga kembali membuat cubaan kenaikan, paras ketinggian 1.19000 yang berjaya dicapai semalam akan kembali menjadi tumpuan harga.
Kenaikan lebih tinggi bakal menguji zon resistance pada minggu sebelum ini di bawah paras 1.19900.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Emas Menghampiri Paras Tertinggi 14-Bulan Yang Lalu

Harga emas didagang tinggi pada hari Jumaat, disokong dengan dolar yang semakin lemah dan kebimbangan berterusan terhadap ketegangan Korea Utara dengan Amerika dan sekutunya.
Harga pasaran hadapan emas di Comex meningkat $8.21 atau 0.61% pada $1,358.14 setakat jam 4.13 petang, paras tertinggi yang pernah dicapai pada Julai 2016.
Dolar US semalam ditekan selepas Jabatan Buruh US melaporkan kenaikan diluar jangkaan pada tututan pengangguran sebanyak 298,000 bagi minggu lepas.
Sentimen kepada greenback juga melemah dengan pasaran sedang meneliti sebarang perkembangan yang bakal berlaku akibat ribut Irma yang melanda bandar Miami, Florida pada minggu ini.
Peserta pasaran juga dilihat seolah-oleh tidak menghiraukan kenyataan daripada Presiden Fed cawangan New York, William Dudley yang menggesa bank pusat untuk terus menaikkan kadar faedah dengan mengatakan inflasi yang rendah akan beransur pulih dimasa hadapan.
 Indeks US dolar yang mengukur kekuatan greenback berbanding enam matawang utama yang lain, jatuh 0.38% kepada 91.14, paras terendah sejak Januari 2015.
Emas sensitif dengan pergerakan dolar. Dolar yang lemah menyebabkan harga emas lebih murah untuk dimiliki oleh pemilik matawang asing yang lain.
Para pelabur kekal berhati-hati dengan spekulasi Korea Utara yang akan melancarkan ujian eluru berpandu balistik antara benua (ICBM) seterusnya pada hujung minggu ini.
Presiden US, Donal Trump pada Khamis yang lalu mengatakan beliau lebih memilih untuk tidak menggunakan tindakan ketenteraan bagi menghalang Pyongyang daripada meneruskan ancaman peluru berpandu dan senjata nuklear mereka.
Namun begitu jika beliau bertindak demikian, hari tersebut akan menjadi hari paling sedih buat kepimpinan Korea Utara.


USD/JPY Mendaki 1,200 Pips Capai Rekod Ketinggian 5 Tahun

Carta harga pasangan matawang USD/JPY nampaknya mengekalkan pretasi terbaik dengan mencatat rekod ketinggian terbaharu di paras sekitar 115.500 pada penghujung sesi dagangan semalam (Rabu).
Lonjakan itu sama sekali merupakan paras tertinggi yang pernah dicapai dalam tempoh masa 5 tahun sejak Januari 2017 serta telah membuahkan langkah peningkatan melebihi 1,200 pips sepanjang 2021.
Trend bullish dapat dilihat setelah harga kekal didagangkan di atas paras halangan Moving Average 50 (MA50) dan turut diperkukuhkan lagi dengan bentuk candle bullish pada timeframe yang lebih besar.
Matawang USD terus mengukuhkan kedudukan sebagai raja matawang setelah menerima sokongan daripada lonjakan hasil perbendaharaan 10 tahun Amerika Syarikat (AS) yang hampir ke paras 1.70%.
Sentimen pasaran berisiko juga menjadi asbab pengukuhan USD memandangkan keadaan ketika ini dirudum oleh penderitaan berikutan penularan kes wabak Covid-19 yang kembali merebak.
Data penting AS yang diterbitkan dengan bacaan positif telah merencatkan usaha matawang ‘samurai’ Yen dalam memapar penguasaan meskipun turut memperoleh pengaruh sebagai matawang safe-haven.
 Ini bermaksud para pelabur berkemungkinan akan menantikan pergerakan harga untuk menguji paras tertinggi 155.500 dahulu agar boleh menjangkakan harga berupaya menuju ke zon rintangan 116.000.
Lonjakan yang lebih tinggi dijangka akan mencapai sehingga ke zon rintangan pada penghujung 2016 sekitar 117.000-118.000 dan bakal menyaksikan paras ketinggian yang terbaharu tercipta sekali lagi.
Jika pergerakan harga menerima tekanan untuk kembali menyusut, rintangan pada sebelum ini yang diperhatikan pada zon RBS (resistance become support) 115.000 kemungkinan akan dicecah semula.
Manakala zon RBS 114.460 dijangka menjadi zon tumpuan yang akan diuji sekiranya penurunan yang lebih rendah berlaku dan ia berkebarangkalian bakal memberi isyarat awal untuk perubahan trend.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Carta EUR/JPY Beri Kejutan Lagi Minggu Ini

Kekal menepati jangkaan kebiasaan bagi keputusan mesyuarat polisi bank pusat Jepun yang dilihat terus mengekalkan dasar monetari yang longgar ketika bank pusat dunia lain sedang meneruskan pengetatan dasar.
Bank of Japan (BOJ) mengekalkan kadar faedah di paras -0.10% dengan sasaran hasil bon 10 tahun pada sekitar 0%, selain memaklumkan kesediaan untuk meningkatkan rangsangan sekiranya diperlukan.
Mata wang Yen tidak menunjukkan reaksi ketara selepas mesyuarat tersebut sementara penganalisis menjangkakan Yen akan terus bergerak lemah berdasarkan faktor fundamental bank pusat.
Sebelum BOJ, mesyuarat bank pusat Eropah (ECB) terlebih dahulu diberi tumpuan pada sesi New York yang memberi kejutan menyaksikan mata wang Euro menyusut selepas kenaikan kadar oleh ECB.
Namun, Euro sedikit didagangkan meningkat berbanding Yen pada pembukaan awal sesi Asia pagi ini sebelum pergerakan harga mendatar selepas mesyuarat BOJ.
Dapat dilihat pergerakan harga pada carta EUR/JPY yang mendatar sepanjang Rabu lalu di sekitar zon 147.600 mula menunjukkan penurunan pada Khamis semalam susulan reaksi terhadap mesyuarat ECB.
Harga telah menjunam ke paras sekitar 145.600 sebelum pergerakan harga mendatar di sekitar tersebut di penghujung sesi New York.
Sebelum terjunan harga, lantunan menguji paras halangan Moving Average 50 (MA50) pada pergerakan di rangka masa 1 jam di carta EUR/JPY tersebut namun gagal melepasinya, memberi isyarat untuk perubahan trend bearish buat harga.
 Terdapat kenaikan harga di awal sesi Asia pagi ini, namun harga masih kekal berlegar di bawah halangan MA50 dengan jangkaan corak penurunan bakal diteruskan.
Untuk jangkaan penurunan lanjut, harga sekiranya melepasi paras 145.00 kemudiannya dilihat akan sekali lagi menguji zon sokongan pada 144.00 yang menjadi tumpuan ketika reaksi menarik harga di kawasan tersebut ketika campur tangan Jepun penghujung minggu lalu.
Isyarat jelas untuk pergerakan bearish akan mendorong harga untuk menuju sehingga ke sekitar zon 141.00.
Namun, jika harga kembali melonjak pada penutup dagangan minggu ini, melepasi halangan MA50 akan menyaksikan harga sekali lagi menguji zon 147.600 yang menjadi rintangan minggu ini.
Seterusnya, ketinggian pada 148.300 yang dicapai pada minggu lalu dan merupakan rekod tertinggi harga 8 tahun itu akan menjadi sasaran berikutnya untuk dicabar harga.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sesi Asia Memberi Ruang Untuk Yen Memantapkan Kedudukan

Yen mendapat keuntungan awal dalam sesi Asia pada Jumaat menjelang hari yang agak sibuk di Jepun disamping pengumuman data pembuatan dari China.
USD/JPY didagang berubah kepada 11.78, manakala AUD/USD melonjak sehingga 0.12 peratus dalam sesi Asia.
Di Jepun, data perbelanjaan isi rumah dilaporkan menurun kepada 3.8 peratus, dan data Inflasi tidak berubah pada 0.2 peratus. Di samping itu, data pengangguran pula menjunam kepada 2.8 peratus bulan Mac.
Kemudian, Australia melaporkan bahawa sektor kredit swasta menurun kepada bacaan 0.3 peratus.
China pula melaporkan dua data yang agak positif hari ini dengan peningkatan data PMI kepada 51.8, sementara data non-PMI meningkat kepada 55.1.
 Semalam, US Dollar melonjak berbanding matawang utama pada Khamis akibat komen bullish daripada pegawai-pegawai Fed sambil mengimbangi sentimen daripada pentadbiran Trump mengenai manipulasi matawang.
US Dollar menurun sederhana selepas CNBC melaporkan pada Khmais bahawa pentadbiran Trump sedang menilai skop kuasa untuk mengenakan tindakan kepada mana-mana negara yang sengaja melakukan penurunan nilai matawang.
Jabatan Perdagangan sebelum ini juga melaporkan bahawa keluaran dalam negara kasar (KDNK) berkembang lebih cepat daripada jangkaan sebelum ini pada suku keempat.
Dalam masa yang sama, Presiden Fed Cleveland mengulangi pandangan agresif mengenai kenaikan kadar pada Khamis kerana beliau beranggapan bahawa kenaikan kadar membantu agar ekonomi mampu berkembang seperti jangkaan.
Bagi matawang lain, Sterling didagang mengukuh sehari selepas Perdana Menteri Theresa May mencetuskan Article 50.
Skim Insurans Pengangguran Bakal Dilaksanakan di Malaysia


Perbincangan Tentang Tamak Dalam Forex Trading

Tamak dan takut adalah emosi yang sangat kuat dalam forex tading, yang memberi kesan kepada semua forex traders. Walaupun mereka yang paling berpengalaman dalam bidang ini pun masih rasa tamak dan takut. Saya pun masih ada rasa tamak. Bezanya ada trader mampu kawal, ada trader tidak mampu kawal. Ada trader yang tahu, di mana perlu tamak, di mana tak perlu tamak.
Disenaraikan disini bagaimana ketamakan dilihat dalam forex trading, dan bagaimana anda boleh mengambil kesempatan daripada ketamakan orang lain.
#Memperbesarkan size lot trading
Selepas trading untuk beberapa waktu, anda mula berasa yakin. Ketamakan mula dirasai dan anda membesarkan lot position anda untuk membuat lebih banyak wang. Risiko? Apa ada hal dengan risiko? Anda mengabaikan risiko yang lebih besar hanya kerana anda melihat keuntungan yang lebih besar.
Ini adalah cara paling mudah untuk rugi. Ramai forex trader cenderung untuk membesarkan size position mereka dengan “cara yang tidak seimbang”, menaikkan lot trading pada size yang tidak sesuai dengan modal trading di dalam akaun.
Dengan kawalan money management yang entah ke mana, hanya dengan beberapa trend trading bertukar arah dengan pantas, bakal menjadikan anda “pendeposit tegar.”
Ayat yang biasa kita dengar, “ tersilap letak size lot la..”. Padahal tamak. He he 😀
#HOLD Position terlalu lama dalam sesuatu posisi trading
 Anda merancang trade dengan teliti dan memasuki pasaran. Dan kini, ianya berlaku dengan tepat seperti apa yang anda telah jangkakan dan pasaran bergerak ke arah anda. Hebat! Walau bagaimanapun, anda tidak meletakkan Take Profit atau pair itu belum lagi mencapainya. Ia semakin dekat, tetapi ia belum sampai lagi.
Jadi, adakah anda membiarkan “keuntungan anda terus berjalan” dan tidak berpuas hati dengan sedikit keuntungan sahaja? Ketamakan memberitahu anda untuk berbuat demikian, dan ketakutan memberitahu anda untuk menutup trade anda. Anda boleh berkompromi dengan menggerakkan Stop Loss kepada titik pulang modal, atau untuk sedikit keuntungan. Kira set BE (breakeven) lah kiranya. Terlalu ramai traders cenderung untuk tidak berbuat apa-apa dan membiarkan position trading terus terapung dan berharap harga akan mencapai Take Profit atau terus bergerak mengikut kehendak mereka selama-lamanya, sedangkan kadang-kadang sudah kelihatan “something wrong somewhere” pada pergerakan chart. Tetapi terus yakin dengan hold position yang rasa tidak berapa kena.
Ini mungkin berakhir dengan perubahan arah pasaran dan trade yang rugi.
#Mengambil kesempatan daripada ketamakan orang lain
Seperti yang dinyatakan di atas, banyak posisi trading yang berjaya profit t tidak menjadi kenyataan, dan ianya terus terapung apabila hold terlalu lama. Apabila kedua-dua trades terbuka ini terkumpul dalam arah tertentu, trades ini akhirnya perlu ditutup. Apabila ini berlaku, pasaran bergerak ke arah yang bertentangan.
Baru-baru ini, posisi trading berbanding Euro mencapai tahap melampau. Terlalu ramai traders menjangkakan Euro untuk terus jatuh dan jatuh untuk masa yang lama. Apabila jualan Euro mencapai tahap melampau, Euro mula mengubah aliran ini dengan mendapat “pembelian” pada harga murah. Dan ia terus bertambah berbanding dolar AS dan juga berbanding mata wang lain seperti dolar Australia.
Traders yang menyedari awal ketamakan melampau ini boleh mendapat manfaat daripada aliran ini dan mendapatkan harga yang cantik dalam membeli Euro atau menjual USD.
Inilah cara professional trading, bukan hanya melihat faktor teknikal, tetapi juga melihat psikologi dan juga emosi trader lain dalam pasaran.


Pelabur Masih Positif Untuk Posisi ‘Sell’ EUR/USD Minggu Ini

US dolar masih lagi dilihat meneruskan momentum pengukuhan pada penghujung dagangan minggu lalu menepis jangkaan penganalisis untuk penyusutan matawang tersebut lebih awal.
US dolar masih bergerak di sekitar paras tertinggi 2 bulan selepas merekodkan kenaikan mingguan terbesar pada minggu lalu sejak April.
Sentimen pasaran masih dilihat berisiko oleh pelabur dengan ancaman gelombang Coronavirus terbaru serta beberapa isu global lain. Namun, pelabur mungkin berwaspada untuk penyusutan US dolar pada penghujung minggu menjelang laporan data pekerjaan NFP Amerika Syarikat (AS).
Sementara, matawang Euro kekal bergerak lemah di paras terendah 2 bulan berikutan peningkatan mendadak kes jangkitan virus di seluruh Eropah dengan jangkaan langkah sekatan akan bertambah di banyak kawasan lagi dalam masa terdekat.
Jika trend begini berterusan dalam pasaran pada minggu ini, besar kemungkinan pergerakan harga pada carta pasangan matawang EUR/USD akan kekal menurun.
Bergerak di bawah paras halangan Moving Average 50 (MA50) pada rangka masa 1 jam pergerakan harga, paras terendah terbaru 9 minggu dicatatkan mencecah 1.16100 pada Jumaat lalu.
 Paras tersebut juga merupakan zon RBS (resistance become support) yang akan menentukan sama ada harga akan meneruskan penurunan lebih rendah atau menjadi titik perubahan kenaikan harga semula.
Penurunan lebih rendah dijangka akan menuju zon tumpuan seterusnya di paras 1.15000.
Sebaliknya, jika harga kembali melonjak semula dan melepasi halangan MA50, berkemungkinan perubahan trend akan berlaku dengan kenaikan awal harga akan menuju zon SBR (support become resistance) 1.17200.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ke Mana Sasaran Baharu Setelah GBP/USD Kembali Melonjak?

Penerbitan data pekerjaan UK yang memberangsangkan pada sesi Eropah semalam serba sedikit mengubati kedukaan yang dialami matawang Pound untuk kukuh setelah kerap kali dihantui sentimen pasaran yang suram.
Sebelum menantikan keputusan mesyuarat bank pusat England pada Khamis, tumpuan akan terarah dahulu kepada terbitan lapoaran data inflasi tahunan UK pada sesi Eropah sebentar lagi.
Bagaimanapun pengukuhan itu terbantut di kala indeks data harga pengeluar (PPI) Amerika Syarikat (AS) juga mencatat bacaan positif untuk lebih memacu matawang USD dalam merekod peningkatan.
Fokus utama pelabur mungkin akan lebih terarah kepada terbitan laporan data jualan runcit yang bakal diterbitkan pada sesi New York malam ini sebelum menantikan mesyuarat FOMC.

Pergerakan harga pada carta GBP/USD tampaknya hanya pantul (rebounce) pada trendline resistance sebelum kembali melonjak pada sesi Eropah semalam (Selasa) untuk mencetuskan lonjakan melebihi 60 pips.
Namun lonjakan tersebut sama sekali tidak dapat bertahan lama selepas harga kembali ditekan untuk membuat junaman sehingga ke penghujung sesi untuk mencecah semula zon sokongan pada 1.32000.
 Turut dapat diperhatikan bahawa zon sokongan 1.32000 terus menyokong lonjakan harga serta masih gagal untuk dilepasi dan harga dilihat kekal bergerak di zon itu pada sesi dagangan Asia hari ini (Rabu).
Momentum berkenaan juga sekali gus telah pun merumitkan jangkaan pelabur menjelang mesyuarat FOMC dan BOE bagi menantikan dasar polisi lebih jelas yang ingin dilaksanakannya.
Sekiranya USD terus mendapat momentum pengukuhan, maka pelabur mungkin akan melihat harga kembali menguji paras terendah 2021 sekitar 1.31600 dan dijangka bakal mampu cecah zon 1.31000.
Dengan nada yang berbeza secara tidak logiknya pergerakan harga berkebarangkalian bakal kembali mencapai ke paras tertinggi sekitar 1.32660 sebelum keupayaan untuk terus melonjak akan terhasil.
Keupayaan untuk terus melonjak akan menyaksikan gambaran lebih ketara untuk harga meneruskan trend bullish berkemungkinan bakal memacu harga ke zon SBR (support become resistance) 1.33000.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jumlah Pengangguran di US Jatuh Minggu Lepas

Semalam 11 November, pukul 9.30, Jabatan Buruh US mengeluarkan data jumlah pengangguran pada tarikh berakhir 5 November. Jumlah ini menyusut sebanyak 11,000 kepada 254,000 dari jumlah 265,000 pada minggu sebelum. Jangkaan penganalisis adalah 267,000 menunjukkan data yang dikeluarkan semalam baik kepada pasaran buruh US.
Tuntutan atau permohonan insurans pengangguran berada di bawah 300,000 untuk 88 minggu berturut-turut, paling lama sejak tahun 1970.
 Harus diingat data-data pekerjaan bagi negara seperti US adalah sangat penting untuk, bagi menentukan ekonomi US sedang berada dalam keadaan baik ataupun tidak. Sepertimana pemain pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga memberikan gambaran jumlah penduduk yang sedang menganggur.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum dengan kadar pengangguran di bawah 5%. Untuk rekod, kadar pengangguran US setakat ini ialah 4.90% jatuh dari 5.00% pada bulan September.
Sejurus data ini dikeluarkan, pasaran hanya memberi respon yang kecil dengan Indeks US dollar hanya naik 35 mata asas. Indeks hadapan S&P 500 naik 10.75 mata kepada 2171. Manakala pasaran minyak bagi penghantaran Disember jatuh 88 mata asas kepada $44.87.


Pengukuhan US Dolar Membenam Harga Emas Sejak Selasa

Emas kekal lemah pada pasaran Asia hari ini berikutan sentimen terhadap US dolar semakin baik menjelang ulasan-ulasan terbaru daripada the Fed pada Khamis. Harga emas turun 0.35% kepada $1,247.72 per ounce setakat jam 12:30 pm.
Pada Rabu, indeks US dolar yang mengukur kekuatan matawang greenback berbanding enam matawang utama yang lain meningkat 0.01% kepada paras tertinggi 93.95 setakat ini.
Melalui mesyuarat dua hari FOMC yang berlangsung bermula semalam, para pelabur menjangkakan bank pusat tidak akan mengubah kadar faedah mereka bulan ini.
 Walaubagaimanapun, laporan FOMC pada pagi Khamis ini masih menjadi tumpuan penganalisa untuk mencari tanda-tanda arah-tuju bank pusat dalam pengetatan polisi monetari sedia ada.
Berdasarkan kenaikan kadar faedah kali kedua pada Jun lepas, the Fed mengulas kadar inflasi yang bergerak perlahan adalah bersifat sementara, jadi mereka di jangka akan mengekalkan hasrat untuk menaikkan kadar faedah sekurang-kurangnya sekali lagi pada tahun ini.
Tumpuan juga di berikan daripada isu-isu semasa yang berada di US seperti usaha senat untuk memansuhkan Obamacare kali ketiga dan juga sisatan terhadap kaitan antara Rusia dengan kempen presiden Donald Trump pada pilihanraya lepas.
Pasaran emas sangat sensitif dengan perubahan dolar US. Kenaikan nilai dolar mengurangkan permintaan terhadap emas kerana harga semakin mahal untuk di beli oleh pemilik matawang asing yang lain.


Analisis GOLD – Selepas Jatuh Ke Paras Terendah Sejak Januari, Emas Bangkit Semula Lepasi $1,800

Penghujung minggu lalu menyaksikan komoditi emas didagangkan lemah sehingga mencatatkan paras terendah terbaru sejak awal tahun 2022 setelah mengatasi rekod pada Mei lalu.
Sesi dagangan New York pada Jumaat lalu, dapat dilihat US dolar gagal mengekalkan momentum pengukuhan yang mungkin dipengaruhi oleh aktiviti pengambilan untung (profit taking) oleh para pelabur sekaligus membuka ruang untuk emas meningkat semula.
Turut mempengaruhi pergerakan emas pada sesi yang sama, terbitan data PMI pembuatan Amerika Syarikat (AS) tinjauan ISM yang mencatatkan angka lebih rendah berbanding ramalan telah memperlihatkan lantunan semula harga pada dagangan sesi terakhir minggu lalu.
Laporan pekerjaan NFP AS dan minit mesyuarat polisi FOMC bakal menjadi tumpuan utama pelabur pada minggu ini yang akan menentukan pergerakan US dolar seterusnya yang turut akan mempengaruhi logam kuning emas.
Perhatikan pergerakan harga pada carta XAU/USD yang mengukur nilai emas berbanding US dolar, dilihat harga pada mulanya telah menjunam lebih rendah melepasi paras 1800.00 dan mencecah ke zon 1785.00 mencatatkan paras terendah terbaru 5 bulan.
Namun menyambung dagangan sehingga menuju ke penghujung sesi New York kembali mempamerkan lantunan semula harga di atas zon 1800.00 dan menutup dagangan di sekitar paras 1807.00.
Menyambung pula pada dagangan di pembukaan pasaran awal minggu ini, pada sesi Asia hingga sesi Eropah hari ini (Isnin), harga dilihat bergerak mendatar di sekitar paras penutupan minggu lalu, namun memberi isyarat pergerakan bullish selepas harga mula bergerak di atas paras sokongan Moving Average 50 (MA50) pada rangka masa 1 jam di carta XAU/USD.
 Jika harga meneruskan penurunan seperti corak pergerakan minggu lalu, harga emas bakal susut lebih rendah lagi dengan sasaran seterusnya akan menguji zon support 1785.00 yang telah dicecah Jumaat lalu.
Dan untuk jangkaan bagi penurunan harga yang masih diteruskan, harga berpotensi mencecah sehingga ke paras 1760.00 jika emas kekal mengalami kejatuhan berterusan bersambung pada minggu ini.
Dilihat corak penurunan emas minggu lalu, sukar untuk pelabur menjangkakan berlakunya peningkatan semula harga pada waktu terdekat ini, namun tidak mustahil situasi tersebut bakal berlaku selepas harga berjaya paparkan lonjakan pada penutup dagangan minggu lalu.
Jika harga emas berjaya membuat kenaikan melepasi zon 1815.00, kenaikan lebih tinggi akan dijangkakan selepas isyarat pergerakan bullish harga emas yang lebih jelas.
Kenaikan lanjut, harga dilihat akan kembali menguji rintangan 1830.00, antara paras yang menjadi tumpuan penting sebelum ini dan berkemungkinan paras lebih tinggi mampu dicapai oleh emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Eur/Usd Dijangka Menguji Paras Terendah 13 Tahun Lepas

Matawang euro terus tertekan dengan penguatan US dolar dalam jumlah (volume) dagangan yang kecil menjelang cuti umum tahun baru. Eur/Usd dijangka akan menguji paras terendah Januari 2003.
Eur/Usd hari ini sudah jatuh sebanyak 90 pip sejak mencapai paras tertinggi Rabu di paras 1.0480 dan kini didagangkan di paras 1.0395 semasa artikel ini ditulis. Hari ini pasangan matawang ini susut sebanyak 0.55%.
Jumlah (volume) dagangan dijangka akan terus kecil menjelang tahun baru 2017 berikutan ramai pelabur yang telah menutup akaun dagangan mereka sebelum akhir tahun. Dengan kecairan yang sedikit pasaran berpotensi membuat pergerakan yang tidak dijangka.
US dolar terus disokong dengan data yang begitu baik seperti indeks keyakinan pengguna yang dikeluarkan pada Selasa. Indeks ini mencapai paras tertinggi sejak 15 tahun lalu dalam bacaan Disember. Selain itu, keyakinan juga semakin baik dalam pasaran perumahan US yang mencapai harga tertinggi sejak krisis sub-prima 2008.
 Matawang greenback terus menguat berbanding enam matawang dunia dengan jangkaan pasaran kepada kenaikan kadar The Fed yang lebih pantas pada 2017.
The Federal Reserve (Rizab persekutuan US) telah menaikkan kadar dua minggu lalu iaitu kali pertama tahun ini, dan bank pusat ini juga menjangkakan ada lagi tiga kenaikan pada 2017 berdasarkan analisis ‘dot plot’ The Fed.
Manakala, Bank Pusat Eropah (ECB) pula masih komited menggunakan dasar monetari yang longgar. Hal ini lah yang kita sebut sebagai ‘policy divergence’, iaitu polisi monetari dua negara yang berlawanan di mana US menggunakan polisi pengetatan manakala negara di bawah ECB menggunakan polisi pelonggaran.
Secara ringkasnya, kadar faedah yang lebih tinggi akan meningkatkan permintaan kepada US dolar berbanding matawang Euro kerana pelabur lebih suka kepada hasil pelaburan yang lebih tinggi.


Powell & Putin Bergabung, USD ‘To The Moon’!

Keputusan terkini Federal Reserve (Fed) telah memacu raja mata wang US dolar ke puncak ketinggian terbaharu 20 tahun berbanding pesaing utama.
Menyingkap semula keputusan yang diumumkan Fed awal pagi tadi, bank pusat telah memutuskan untuk meningkatkan kadar faedah sebanyak 75 mata asas kepada julat sasaran 3%-3.25%.
Selain itu, Pengerusi Jerome Powell juga mengulangi kenyataannya sebelum ini untuk terus menaikkan kadar faedah dalam usaha menurunkan inflasi kembali kepada sasaran bank pusat 2%.
Dengan jangkaan tiada pemotongan dilihat akan berlaku sehingga 2024, ia memberi indikasi bahawa kadar faedah akan kekal tinggi untuk tempoh lebih lama.
Ekoran itu, indeks dolar yang mengukur kekuatan dolar greenback berbanding sekumpulan mata wang utama, melonjak tinggi pada 111.72 sebelum sedikit susut pada 111.65 pada sesi Asia.
 Susulan pengukuhan US dolar, kebanyakan mata wang utama menjunam lebih rendah yang turut dihimpit oleh risiko baharu yang dicetuskan oleh Presiden Rusia Vladimir Putin, di mana tambahan 300,000 rakyat telah dipanggil untuk berkhidmat di Ukraine.
Euro merosot ke paras terendah terbaharu sejak Oktober 2002 dengan didagangkan suram sekitar 0.9810 berbanding US dolar.
Mata wang pound juga tenggelam ke dasar terendah baharu 37 tahun ketika pelabur menantikan mesyuarat polisi Bank of England (BOE) yang akan berlangsung hari ini (Khamis).
Sementara itu, sentimen berisiko membataskan kerugian safe-haven yen yang didagangkan sedikit berubah menjelang mesyuarat Bank of Japan (BOJ) pada sesi Asia.
Turut menjadi tumpuan hari ini adalah mesyuarat Swiss National Bank (SNB), yang memperlihatkan dagangan swiss franc sedikit berubah.
Dalam pada itu, dolar Aussie dan New Zealand melemah di paras terendah 2 setengah tahun, manakala dolar Kanada pula didagangkan suram di tahap terendah 2 tahun.


USD Tenang, Inflasi AS Kembali Untuk Porak Perandakan Pasaran!

Hanya beberapa jam sahaja lagi sebelum data inflasi pengguna Amerika Syarikat diterbitkan, raja mata wang US dolar terus memaparkan pergerakan mendatar pada sesi dagangan Eropah.
Berbanding kebanyakan mata wang utama, indeks dolar yang mengukur kekuatan dolar greenback didagangkan sedikit susut pada sekitar harga 104.86.
Para pelabur kini bersiap sedia untuk menerima satu lagi ‘kejutan’ daripada data inflasi AS yang dijangka akan terus menunjukkan penurunan pada bulan November dengan bacaan 7.3% daripada 7.7% sebelumnya.
Bagaimanapun, pelabur juga berwaspada sekiranya data yang dikeluarkan menunjukkan kekuatan memandangkan terbitan indeks harga pengeluar (PPI) AS pada Jumaat lalu tanpa dijangka meningkat lebih kuat pada bulan lepas.
 Meneliti pergerakan pasaran secara menyeluruh, dolar Aussie dan New Zealand masing-masing didagangkan positif berikutan sentimen pasaran yang lebih baik susulan berita pelonggaran Covid-19 di China.
Sementara mata wang pound pula sedikit berubah setelah data pekerjaan yang diterbitkan menunjukkan peningkatan dalam kadar pengangguran UK pada bulan Oktober.
Selain itu, euro memaparkan pergerakan yang terbatas seiring dengan dagangan US dolar yang sedang menantikan penerbitan data inflasi AS pada sesi New York akan datang.
Dolar Kanada pula sedikit meningkat di tengah-tengah kebangkitan semula dagangan minyak mentah dari paras terendah sejak Disember 2021.


Adakah GBP/JPY Mampu Tembusi Paras Ketinggian 141.300 Selepas Ini?

Perkembangan rundingan dagang AS-China dan isu Brexit masih lagi berlegar dalam pasaran dan menggerakkan matawang utama dalam pasaran.
Dilihat pergerakan harga bagi carta pasangan matawang GBP/JPY, Pound masih lagi didagangkan di paras yang kukuh sementara pelabur masih menunggu perkembangan Brexit yang lebih lanjut selepas perjanjian Brexit dicapai pada minggu lalu antara Britain dan Kesatuan Eropah (EU).
Setelah undian tidak memihak pada hujung minggu lalu, EU27 akan menentukan keputusan untuk kelulusan penangguhan Brexit selepas surat diserahkan oleh Perdana Menteri UK Boris Johnson.
Isu tersebut sedikit menghalang sentimen positif Brexit membuatkan dagangan GBP mendatar untuk permulaan dagangan minggu ini.
Sementara itu, matawang safe-haven Yen terus bergerak lemah dalam pasaran dengan laporan positif berhubung rundingan dagang AS-China.
Presiden Amerika Syarikat Donald Trump menyatakan rundingan bersama China berjalan lancar dan menambah, beliau berharap perjanjian dapat ditandatangani bersama China ketika persidangan APEC di Chile, yang dijadualkan pada November akan datang.
 Penasihat Trump, Kudlow menyatakan jika perjanjian fasa satu berjalan dengan baik, tarif pada Disember berkemungkinan akan ditarik balik.
Pergerakan harga pada carta GBP/JPY masih menunjukkan kenaikan walaupun dengan kadar yang perlahan sementara pelabur masih berwaspada menantikan perkembangan lebih jelas untuk isu Brexit.
Jika isu Brexit kekal positif, harga bakal melonjak melepasi paras resistance 141.300 yang diuji semalam dan juga minggu lalu untuk harga terus merekodkan paras ketinggian terbaru sejak dagangan Mei lalu.
Namun berwaspada jika harga menunjukkan penurunan dan bergerak melepasi garisan Moving Average (MA50), penurunan dijangka akan menguji zon RBS (resistance become support) sekitar 139.200.
Penurunan lebih rendah harga dilihat akan menuju pula zon RBS pada 137.700 sebelum meneruskan penurunan lebih rendah jika laporan terbaru Brexit memberikan khabar yang membimbangkan pasaran.
Kekal berwaspada mengawal risiko dagangan dan lihat gambar carta pasangan matawang GBP/JPY di bawah untuk rujukan teknikal analisis anda.


Sentimen Berisiko Pamer Pengukuhan Yen Pada Permulaan Dagangan Sesi Asia

Permulaan dagangan pada minggu ini melihatkan dagangan Yuan China mencecah ke paras rekod terendah pada Isnin sementara dagangan dolar Australia pula berlegar di paras terendah tahun ini berikutan faktor kebimbangan terhadap ketegangan perang dagang antara Amerika Syarikat (AS) dan China yang kembali meningkat semula.
Kegoyahan yang dilaporkan setelah Presiden AS Donald Trump mengumumkan tambahan tarif bakal dikenakan ke atas barangan import China, telah mendorong para pelabur beralih ke arah aset safe-haven membuatkan dagangan seperti Yen dan Swiss franc mendapat permintaan tinggi termasuk juga emas.
Matawang Yen didagangkan ke paras tertinggi 7 bulan ekoran kejatuhan pada hasil pulangan bon AS yang menghampiri paras terendah 3 tahun yang turut diberi tekanan oleh pertumbuhan pekerjaan di Amerika Syarikat yang perlahan.
Menjadi tumpuan pada dagangan penghujung minggu lalu adalah laporan data pekerjaan NFP Amerika Syarikat yang memberikan bacaan yang kurang memberangsangkan.
 Kadar pertambahan pekerjaan AS untuk bulan Julai menurun kepada 164,000 sejajar jangkaan pasaran daripada pertambahan pada bulan Jun iaitu sebanyak 193,000 pekerjaan yang dikemaskini menurun daripada angka 224,000 sebelumnya.
Sementara, kadar pengangguran AS masih kekal di paras 3.7% seperti bulan sebelumnya, meleset berbanding jangkaan penurunan kepada 3.6% oleh pasaran.
Manakala, kadar purata pendapatan perjam mencatatkan bacaan 0.3% lebih tinggi berbanding jangkaan 0.2%.
Pound Sterling pula dijangka masih kekal didagangkan berisiko bersambung pada minggu ini berikutan kebimbangan terhadap isu Brexit masih dirasai. Penganalisis terus meramalkan Britain bakal berdepan situasi pengunduran tanpa ikatan perjanjian bersama Kesatuan Eropah pada penghujung Oktober nanti.
Selepas keputusan penetapan kadar oleh Federal Reserve dan Bank of England (BOE) pada minggu lalu, tumpuan pada minggu ini pula terarah pada mesyuarat dasar monetari bank pusat Australia dan juga bank pusat New Zealand. Pantau juga data-data ekonomi penting sepanjang minggu ini yang akan turut mempengaruhi pergerakan harga dalam pasaran.


Analisis GOLD – Emas Akhirnya Capai Paras $2,000!

Dagangan emas kekal positif pada pembukaan awal minggu ini dengan tarikan terhadap aset safe-haven terus meningkat ketika pasaran terus dibelenggu kebimbangan krisis perbankan global.
Mengukir senyuman di wajah para pelabur, harga emas telah melonjak ke paras $2,000 setelah dagangan memasuki ke sesi Eropah hari ini.
Situasi ini menunjukkan US dolar yang masih didagangkan lemah dalam pasaran dan kekal mendorong harga emas terus meningkat.
Carta harga XAU/USD yang mengukur nilai emas berbanding US dolar menyaksikan trend bullish masih diteruskan selepas lonjakan pada penghujung minggu lalu melepasi rintangan 1950.00.
Harga kekal bergerak di atas paras sokongan Moving Average 50 (MA50) pada rangka masa 1 jam di carta XAU/USD memasuki minggu ketiga, menunjukkan pergerakan harga masih berpotensi menuju lebih tinggi.
Namun, pelabur perlu tetap bersedia untuk sebarang perubahan pada arah pergerakan harga emas pada bila-bila masa sahaja.
Pergerakan harga masih diteliti sama ada mampukah untuk kekal bertahan di paras 2000.00 dan melanjutkan pendakian lebih tinggi.
 Sekiranya harga emas terjun semula, harga akan kembali menuju sekitar 1950.00, rintangan yang berjaya ditembusi minggu lalu.
Susut lebih rendah di bawah paras tersebut pula akan memberi isyarat perubahan trend bearish untuk emas bakal bermula.
Namun jika harga emas kekalkan momentum menaiknya, paras sasaran seterusnya untuk dicapai adalah pada ketinggian 2070.00 yang berjaya disentuh pada Mac 2022, ketika perang Rusia-Ukraine tercetus.
Paras tertinggi sepanjang masa yang pernah dicatatkan pula adalah sekitar 2075.00 dicapai pada Ogos 2020 ketika Covid-19 melanda dunia.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Dijangka Lebih ‘Bearish’ Di Awal Minggu Ini?

Setelah didagangkan lemah sepanjang minggu lalu, namun US dolar berjaya memaparkan pengukuhan semula pada Jumaat lepas.
Penganalisis melihat isyarat lebih jelas untuk Federal Reserve (Fed) semakin hampir menamatkan pengetatan dasar monetari selepas meneliti bacaan inflasi Amerika Syarikat (AS) pada data yang diterbitkan minggu lalu.
Justeru, US dolar dijangka akan bergerak lemah menuju ke mesyuarat FOMC pada awal Mei nanti.
Namun, pada penutup minggu lalu, walaupun data jualan runcit AS turut diterbitkan merosot, US dolar tetap memaparkan pengukuhan dengan penganalisis menilai berlaku aktiviti pengambilan untung (profit-taking) di penghujung minggu.
Situasi tersebut turut disokong oleh kenyataan bernada hawkish oleh Gabenor Fed Christopher Waller yang menyatakan bank pusat masih perlu meningkatkan kadar faedah lagi.
Oleh itu, US dolar dilihat masih lagi bergerak sedikit kukuh ketika menyambung dagangan pada pembukaan pasaran awal minggu ini.

Melihatkan carta harga pasangan mata wang EUR/USD, harga yang mencapai paras ketinggian 1.10700 pada penghujung minggu lalu mula menjunam semula pada sesi-sesi akhir sehingga melepasi paras 1.1000.
 Penurunan di bawah paras Moving Average 50 (MA50) pada rangka masa 1 jam di carta EUR/USD itu juga turut mencetus isyarat awal perubahan trend ke arah yang lebih bearish.
Pergerakan harga perlahan di sesi Asia pagi ini (Isnin) namun masih menunjukkan corak penurunan di bawah zon 1.1000.
Jika penurunan lebih rendah diteruskan ke sesi-sesi seterusnya, zon 1.09000 dilihat yang terhampir untuk diuji.
Tembus lebih rendah akan mendorong harga menuju ke zon tumpuan pada 1.08000.
Sebaliknya jiak harga berjaya melonjak semula melepasi 1.10000, berkemungkinan trend bullish sebelum ini akan diteruskan kembali.
Harga perlu melepasi ketinggian dicapai minggu lalu untuk mencatatkan rekod terbaru dengan sasaran untuk menuju pada 1.12000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Terus Meningkat Dalam Pembukaan Sesi Eropah

Pasaran minyak stabil pada pembukaan sesi dagangan Eropah hari Rabu, menghampiri paras tertinggi empat minggu lalu yang berjaya dicapai semalam berikutan pengeksport terbesar Arab Saudi berazam dan teguh untuk menghentikan lebihan bekalan minyak global.
Harga minyak Brent yang menjadi indikator kepada harga antarabangsa naik 16 sen atau 27% kepada $58.49 setakat jam 3.10 petang. Brent tutup dengan peningkatan 1.7% atau 96 sen pada hari Selasa yang lalu.
Minyak West Texas Intermediate (WTI) pula didagangkan di paras $52.41, susut 6 sen atau 0.11% setakat jam 3.10 petang.
Menteri Tenaga Arab Saudi, Khalid al-Falih berkata tumpuan masih lagi ke arah pengurangan bekalan minyak dalam industri negara ke paras purata 5 tahun, dan akan meningkatkan lagi prospek untuk mengekang pengeluaran minyak lebih lama selepas perjanjian had pengeluaran minyak OPEC tamat tahun depan.
Organisasi Negera Pengeksport Petroleum (OPEC) bersama Rusia dan 9 pengeluar utama lain telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.
 Menurut Tony Nunan, pengurus risiko minyak di Tokyo, OPEC bersungguh-sungguh untuk mengurangkan pengeluaran bekalan minyak. Manakala pengeluaran minyak syal melantun naik kembali walaupun masih perlahan. Namun pasaran masih lagi kukuh.
Institut Petroleum Amerika (API) semalam melaporkan bekalan minyak U.S meningkat sebanyak 519,000 pada minggu lalu berbanding jangkaan penganalisis yang menjangkakan kejatuhan sebanyak 2.6 juta tong.
Inventori minyak gas jatuh sebanyak 5.8 juta tong jauh daripada jangkaan penganalisis yang menjangkakan hanya jatuh sebanyak 17 000 tong.
Laporan rasmi daripada EIA akan dikeluarkan pada jam 10.30 malam ini.
Selain itu, turut mendorong peningkatan harga minyak ialah disebabakan gangguan bekalan eskport daripada Iraq yang merupakan pengeluar kedua terbesar OPEC.
Menurut Tony Nunan, situasi di Iraq mendorong peningkatan harga , namun situasi ini berbeza dengan situasi sebelumnya, kerana lebih tinggi harga meningkat, lebih banyak minyak syal melonjak naik.


Jangan Diskriminasikan Huawei Dalam Pelaksanaan Rangkaian 5G – China

China memberi amaran kepada Perancis supaya tidak mendiskriminasikan penggunaan teknologi Huawei berbanding pesaing Eropah lain apabila memilih pembekal untuk rangkaian 5G negara itu.
Dalam satu kenyataan yang dikeluarkan pada Ahad, kedutaan China di Paris menggesa Perancis supaya mewujudkan kriteria yang telus dan memberi layanan sama rata kepada semua syarikat yang bersaing untuk mendapatkan kontrak 5G.
Perancis kini dalam peringkat awal untuk menghasilkan teknologi tanpa wayar, dan pendirian kerajaan terhadap Huawei masih kurang jelas, menurut beberapa badan telekomunikasi.
Media di Perancis juga sebelum ini melaporkan bahawa syarikat Huawei mungkin berdepan dengan sekatan di beberapa bandar.
 China menyatakan kebimbangannya terhadap laporan tersebut, walaupun Presiden Perancis Emmanuel Macron dan beberapa pegawai lain telah memberi jaminan bahawa semua syarikat akan diberi layanan sama rata.
Terdahulu, Perancis turut menerima amaran daripada Amerika Syarikat untuk tidak melibatkan Huawei dalam rangkaian 5G negara itu, sama seperti yang dialami oleh negara-negara Eropah lain, termasuk UK.
Bagaimanapun, Perdana Menteri UK Boris Johnson baru-baru ini tidak mengendahkan larangan A.S dengan menerima penggunaan Huawei sebagai pembekal kepada teknologi 5G negara itu dan membataskan peranannya daripada terlibat dalam bahagian yang dikategorikan sebagai sensitif.
Amerika Syarikat sebelum ini ada mencadangkan bahawa pihaknya akan mempertimbangkan untuk mendapatkan kepentingan Nokia dan Ericsson bagi mengekang dominasi Huawei dalam teknologi 5G.


Punca Data Inflasi, AUD/USD Dah Capai Paras Tertinggi 9 Minggu

US dolar mengekalkan momentum penyusutan selepas terbitan data inflasi Amerika Syarikat (AS), berbanding daripada dolar Australia yang dilihat memanfaatkan peluang untuk mengukuh menuju sesi dagangan penghujung minggu.
Bacaan inflasi tahunan AS mencatatkan penurunan kepada 8.5% untuk bulan Julai, menurun berbanding Jun pada 9.1% yang mencatatkan rekod tertinggi 40 tahun.
Disebabkan kadar inflasi AS yang menurun telah mendorong penyusutan US dolar susulan reaksi pasaran sebaik sahaja terbitan data, memberikan ruang kepada mata wang utama lain untuk meningkat semula dalam pasaran.
Situasi ini juga telah mencetuskan lonjakan pada pergerakan saham, menunjukkan minat pelabur mula meningkat semula terhadap aset berisiko, sekaligus mencetuskan petunjuk untuk sentimen pasaran yang pulih dan memberi kelebihan terhadap dagangan mata wang pulangan tinggi termasuk dolar Aussie.
Melihat pergerakan harga pada carta pasangan mata wang AUD/USD, pelabur menyaksikan lonjakan harga di sesi New York semalam dengan harga telah mencatatkan kenaikan harian sehingga 160 pips selepas pergerakan mendatar harga di bawah rintangan 0.7000 sejak awal minggu.
Harga yang telah melepasi rintangan 0.70000 tersebut turut mengatasi ketinggian yang dicapai pada minggu lalu pada 0.70400 sehingga mencapai semula di zon tumpuan 0.71000 sekaligus mencatatkan paras ketinggian terbaru 9 minggu.
Namun, sebaik menyentuh zon ketinggian terbaru itu, harga mula mengendurkan corak kenaikan semula dan  bergerak perlahan bersambung pada sesi dagangan Asia hari ini (Khamis) menuju ke sekitar 0.70650.
 Walau bagaimanapun, kenaikan semula dilihat bersambung pada dagangan sesi Eropah untuk kembali menguji zon 0.71000 yang menjadi rintangan terbaru buat harga.
Sekiranya harga berjaya meneruskan kenaikan bersambung ke sesi berikutnya, harga yang menembusi halangan 0.71000 dijangka untuk mencapai paras sasaran 0.71800 setelah kali terakhir harga berada di atas paras tersebut pada dagangan Jun lalu.
Sebaliknya, harga yang gagal meneruskan pengukuhan dan zon 0.71000 kekal menjadi hadangan kebal buat harga, penurunan harga dijangka untuk kembali berlaku dengan terjunan awal harga dilihat akan kembali ke zon 0.70400 yang berpotensi untuk menjadi paras sokongan harga melanjutkan kenaikan berikutnya.
Namun jika harga mengkekalkan momentum penyusutan lebih rendah, sasaran harga untuk seterusnya bakal menuju semula ke paras 0.70000 sekaligus memadamkan keuntungan yang dibuat pada sesi New York semalam.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan NFP Akan Halang EUR/USD Teruskan Peningkatan Minggu Ini?

Mengimbas pergerakan harga pada minggu lalu, US dolar dilihat telah mengalami tekanan oleh kebangkitan beberapa mata wang utama dalam pasaran terutamanya mata wang Eropah dengan tumpuan terhadap keputusan mesyuarat bank pusat.
Namun, US dolar kembali mendapat rentak awal untuk mengukuh semula selepas pasaran memberi reaksi terhadap peningkatan pada kadar pertambahan pekerjaan di Amerika Syarikat (AS) untuk bulan Januari berbanding jangkaan untuk alami penurunan.
Angka bacaan bagi purata pendapatan juga catatkan pengukuhan, namun kadar pengangguran sedikit mengecewakan apabila meningkat berbanding jangkaan untuk kekal.
Meneliti pergerakan harga pada carta pasangan mata wang EUR/USD, harga telah berjaya pamerkan corak peningkatan sepanjang minggu untuk petunjuk perubahan trend bullish.
Harga telah membuat peningkatan daripada zon support 1.11200 yang dicecah minggu lalu sehingga ke paras ketinggian 1.14800 dicapai pada Jumaat lalu dengan peningkatan mingguan sekitar 360 pips.
Lonjakan lebih ketara dilihat berlaku pada Khamis susulan reaksi pelabur terhadap kenyataan bernada hawkish oleh Presiden bank pusat Eropah (ECB) melonjakkan nilai Euro menuju penghujung minggu.
Namun selepas mencapai paras ketinggian 1.14800, harga gagal meneruskan kenaikan lebih tinggi melepasi zon tersebut yang turut menjadi zon rintangan kenaikan harga pada dagangan bulan lalu.
Penurunan harga dilihat semula pada Jumaat susulan pelabur memberi tumpuan terhadap laporan pekerjaan NFP AS.
 Mengakhiri dagangan sekitar paras 1.14500, harga memulakan dagangan pada pembukaan minggu ini dengan penurunna dari paras tersebut.
Namun, pelabur masih optimis terhadap pergerakan trend bullish harga ekoran harga masih bergerak di atas paras sokongan Moving Average 50 (MA50) pada rangka masa 1 jam di carta EUR/USD.
Kenaikan yang diteruskan harga berkemungkinan mampu untuk tembusi zon rintangan 1.14800 sebelum menuju ke paras tumpuan seterusnya sekitar 1.15300.
Paras tersebut menjadi paras sokongan pada dagangan Oktober lalu sebelum harga yang menjunam berjaya melepasinya pada dagangan November.
Untuk jangkaan penurunan harga pula, paras sokongan yang dilihat bakal diuji adalah pada 1.14000 sebelum penurunan lebih rendah akan memberi isyarat untuk perubahan trend bearish.
Penurunan lanjut harga bakal kembali menuju zon 1.12700 yang menjadi zon lonjakan harga pada minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Harga Mulakan Kenaikan Bagi Pembukaan Disember

Dagangan emas menutup dagangan untuk bulan November dengan prestasi kurang baik selepas mencatatkan paras terendah terbaru sejak Julai lalu.
Faktor penyusutan berterusan US dolar dalam pasaran telah menyokong semula kenaikan harga emas untuk memulakan dagangan pada awal Disember dengan langkah kanan.
Pada carta harga XAU/USD yang mengukur harga emas berbanding US dolar telah menunjukkan kenaikan semula menuju ke paras 1800.00 pada zon SBR (support become resistance).
Harga yang telah membuat kenaikan melepasi paras halangan Moving Average 50 (MA50) pada rangka masa 1 jam pergerakan harga juga turut memberi isyarat perubahan trend bullish.
Namun masih awal untuk menentukan trend menaik harga telah bermula sehingga harga melepasi zon SBR 1800.00.
 Kenaikan yang diteruskan selanjutnya akan menuju semula zon SBR lebih tinggi sebelum ini pada 1850.00.
Sebaliknya jika harga kembali menyambung trend penurunan pada minggu lalu, paras support 1760.00 akan diuji terlebih dahulu untuk meneruskan penurunan lebih rendah.
Melepasi zon tersebut akan mendorong harga menuju paras tumpuan sebelum ini sekitar 1700.00 untuk mencatatkan paras terendah terbaru 6 bulan.
Pelabur akan kekal memantau sentimen semasa pasaran yang dipengaruhi oleh perkembangan vaksin di mana akan memacu pergerakan harga emas dalam pasaran.
Lihat gambar carta harga XAU/USD di bawah untuk rujukan analisis teknikal anda.


Jualan Runcit UK Naik 0.3% Lebih Daripada Jangkaan

Jumlah jualan runcit di UK naik 0.3% pada Julai berbanding jangkaan 0.2%. Bacaan sebelum ini iaitu pada Jun dikaji semula kepada hanya kenaikan 0.3% dari 0.6%. Dari segi bacaan tahunan kadar ini jatuh kepada 1.3% dari 2.8% sebelum ini.
Bacaan yang tidak mengambil kira jualan tenaga meningkat 0.5% dari bulan ke bulan dengan bacaan tahunan meningkat 1.5% dari 2.8% sebelum ini.
 Pertumbuhan dalam jangka masa tiga bulan sehingga Julai naik 0.6% di mana bacaan tahunan naik 1.3% yang terendah sejak November 2013. Terdapat kenaikan yang kukuh dari segi jualan makanan naik 1.5% selepas kelemahan pada Jun.
Keseluruhannya, keyakinan dalam perbelanjaan kekal lemah khususnya dengan pendapatan benar yang semakin berkurangan. Pasaran buruh walaubagaimanapun, dilihat kekal kukuh yang akan mengurangkan impak kejatuhan perbelanjaan dalam beberapa tempoh.
Tidak banyak yang berlaku kepada pasaran selepas data ini dikeluarkan dengan GBP melemah sedikit yang dapat dilihat kepada pasangan matawang GBP/USD pukul 4.30 petang tadi.


Ini Rancangan Terkini Trump Sebagai Tindak Balas Terhadap Amalan Perdagangan China

Berdasarkan laporan The Wall Street Journal yang bersumberkan orang dalam, Presiden Donald Trump merancang untuk menghalang banyak syarikat China daripada melabur dalam teknologi U.S. dan menyekat eksport teknologi tambahan ke China.
Kedua-dua langkah tersebut akan diumumkan pada akhir minggu ini, dan bertujuan sebagai tindak balas terhadap polisi Beijing, Made in China 2025 iaitu sebuah inisiatif China untuk menjadi pimpinan global utama dalam teknologi.
Jabatan Perbendaharaan menyusun peraturan untuk menyekat syarikat dengan sekurang-kurangnya 25 peratus kepemilikan China daripada membeli syarikat yang terlibat dalam ” industri yang signifikan denganteknologi ,” kata WSJ.
 Majlis Keselamatan Negara dan Jabatan Perdagangan juga menyusun rancangan untuk kawalan eksport yang lebih ketat bagi menghalang “indsutri teknologi” itu dieksport ke China.
Pasaran saham hadapan US jatuh lebih daripada 0.5 peratus dalam sesi perdagangan sia pada hari Isnin selepas laporan WSJ dikeluarkan.
Walaubagaimanapun, Rumah Putih dan Jabatan Perbendaharaan tidak memberi respon terhadap hal tersebut semalam kerana berada diluar waktu pejabat. Pasaran mengharapkan ada komentar lanjut bermula pada hari ini.


Pasaran Nantikan Data-Data Penting, US Dolar Terus Meroket Menjelang Data NFP!

US dolar mengukuh pada hari Khamis, melanjutkan keuntungannya dari hari sebelumnya apabila pelabur memberi tumpuan pada data pekerjaan dan data inflasi untuk bagi mengenal pasti adakah isyarat terbaru tersebut dapat pengaruhi kenaikan kadar US dolar atau tidak.
Mata wang Euro mencat penyusutan yang ketara dengan susut 0.41% kepada paras dagangan 0.9843 selepas minit Bank Pusat Eropah dari mesyuarat bulan lepas yang menunjukkan penggubal dasar bimbang bahawa inflasi boleh tersekat pada tahap yang sangat tinggi. Dalam masa yang sama terdapat jangkaan bahawa negara Jerman bakal berhadapan kemelesetan ekonomi pada tahun hadapan.
Mata wang Sterling pula susut 0.65% kepada paras dagangan 1.1253 berbanding US dolar. Namun begitu US dolar stabil berbanding yen Jepun dan franc Switzerland.
Pasaran mata wang telah bergelut untuk mencari hala tuju yang jelas minggu ini, berikutan suku ketiga yang dramatik. Dolar pada mulanya merosot berbanding kebanyakan mata wang utama, sebelum kembali pulih.
 Menurut Stephen Gallo ketua strategi FX Eropah di pasaran modal BMO berpandangan bahawa sentimen sangat suram pada penghujung Q3. Pembukaan suku keempat dikejutkan dengan campur tangan Bank of England dalam pasaran bon kerajaan British.
Beliau secara secara asas berpandangan bahawa buat masa sekarang tidak mempunyai sebab asas yang kukuh untuk membeli sterling, euro atau yen secara agresif namun dilemanya US dolar adalah terlalu mahal.
Indeks US dolar yang mengukur mata wang US dolar berbanding enam mata wang utama didagangkan kukuh 0.48% kepada paras dagangan 111.545.
Faktor utama yang mendorong pasaran mata wang pada masa ini ialah mengubah jangkaan tentang bagaimana agresif bank pusat, terutamanya dari the Fed. Persoalan utama ialah sama ada mereka akan beralih dari kenaikan kadar secara agresif kepada mempertimbangkan pertumbuhan ekonomi yang perlahan, yang membawa kepada kenaikan kadar yang lebih berhati-hati.
Data pekerjaan A.S pada keesokan hari dan angka infalsi minggu hadapan akan jadi data yang paling dinantikan. Pelabur akan mendapatkan indikasi penting untuk mengatur strategi.


Ini Pergerakan Matawang Pada Hari Terakhir Dagangan 2021

Menuju penutup dagangan akhir 2021, risiko dalam pasaran semakin meningkat dengan memaparkan volatiliti harga yang tinggi.
Kebanyakan mata wang utama kekal didagangkan di sekitar harga yang sama, melihatkan indeks dolar terus lemah di bawah paras 96.00 berbanding pesaing utamanya pada sesi Asia.
Penularan coronavirus terus meningkat sehingga mencecah rekod tertinggi, terutamanya di Eropah. Itali melaporkan sebanyak 126,000 kes baharu, manakala Sepanyol pula 161,000 kes.
Mata wang euro kembali didagangkan pada 1.13200, sementara dagangan pound sterling pula terus bertahan pada tahap tertinggi untuk bulan ini pada 1.3500 berbanding dolar greenback.
 Sementara itu, dolar Kanada adalah antara mata wang yang paling kukuh selepas pasangan mata wang USD/CAD jatuh ke sekitar paras harga 1.2740, iaitu terendah dalam tempoh dua minggu.
Matawang sensitif risiko, dolar Aussie masih mengekalkan keuntungan di paras ketinggian lima minggu dan dolar kiwi pula menguat di tahap tertinggi empat minggu berbanding greenback.
Dalam pada itu, dagangan safe-haven yen terus suram di paras terendah satu bulan berbanding US dolar pada sekitar harga 115.00.
Walau bagaimanapun, pelabur masih berhati-hati sekiranya berlaku aktiviti pengambilan untung menjelang penutup dagangan hujung tahun pada sesi New York nanti.


USD Kembali Menjuarai Carta, NFP AS Sedia Gegar Pasaran

Dolar greenback akhirnya mendapat rangsangan untuk meningkat tinggi berikutan keputusan Federal Reserve (Fed) untuk mengurangkan kadar pembelian bon bulanannya sebanyak $15 bilion sebulan.
Pada sesi Asia, indeks dolar diniagakan lebih tinggi pada 94.36 berbanding sekumpulan matawang utama.
Pada mulanya, US dolar susut rendah selepas pengurangan diumumkan, menunjukkan pelabur mengambil masa untuk menilai kenyataan Pengerusi Jerome Powell mengenai kenaikan kadar faedah.
Perhatian pelabur kini beralih kepada penerbitan laporan pekerjaan NFP AS yang dijangka akan menunjukkan peningkatan pada Oktober selepas mencatat bacaan mengecewakan pada bulan sebelumnya.
 Data jumlah tuntutan pengangguran yang dikeluarkan pada sesi New York semalam menunjukkan bacaan yang lebih baik dengan penurunan sebanyak 269,000 pada minggu lepas daripada 283,000 sebelumnya.
Pengukuhan dolar greenback turut disokong oleh kelemahan kebanyakan pesaing utamanya, terutamanya matawang pound yang kecewa dengan keputusan dasar Bank Pusat England (BOE).
Matawang euro juga melemah berikutan kenyataan Presiden Bank Pusat Eropah (ECB), Christine Lagarde yang menyangkal jangkaan pasaran untuk naikkan kadar pada Oktober tahun 2022.
Di sisi lain, dolar Aussie dan kiwi juga menjunam rendah disebabkan pengukuhan dolar greenback. Dolar Aussie terus dalam tekanan susulan kenyataan dovish oleh Bank Pusat Australia (RBA) dalam pernyataan polisi monetari terbarunya.


Indeks PMI Caixin/Markit Sektor Pembuatan China Tidak Berubah Pada Oktober

Berdasarkan laporan kaji selidik swasta yang dikeluarkan pada hari Rabu, pengeluaran sektor pembuatan China meningkat dengan kadar paling perlahan dalam tempoh 4 bulan pada bulan Oktober dan syarikat masih meneruskan pengurangan pekerja walaupun terdapat sedikit peningkatan dalam tempahan dalam domestik dan eksport.
Menurut penganalisis pencemaran udara telah menyebabkan kos perniagaan semakin meningkat dan syarikat-syarikat terpaksa mengurangkan pengeluaran mereka pada bulan-bulan akan datang.
Indeks PMI (Purchasing Manager’s Index) Caixin di buat berdasarkan kaji selidik 400 buat syarikat SME. Laporan Indeks bagi bulan Oktober kekal pada kadar 51.0 iaitu tidak berubah dengan bacaan bulan September dan juga sejajar dengan jangkaan pakar ekonomi.
Tanda aras untuk menentukan keadaan ekonomi semasa yang positif melalui PMI adalah 50 dan keatas, manakala jika bawah 50 menunjukkan pengecutan.
 Berdasarkan laporan, sektor pembuatan China bertumbuh dengan kadar perlahan disebabkan pasaran hartanah yang lemah dan pencemaran yang semakin kritikal menyebabkan kilang-kilang terpaksa menuntup atau mengurangkan pengeluaran.
Harga input terus meningkat berikutan kos bahan mentah yang semakin mahal dan polisi alam sekitar yang semakin ketat. Akhir sekali kos-kos tersebut dipindahkan kepada pengguna menyebabkan pengguna terpaksa menanggung beban harga yang lebih daripada sebelumnya.
Peningkatan harga input ini merupakan yang tertinggi sejak 2011 walaupun mengalami pengurangan sedikit pada bulan September.
Ekonomi China bertumbuh pada kadar 6.9% setahun pada tahun ini didiorong terutamanya oleh industri logam. Pasaran kewangan global dan pelabur optimis dengan pertumbuhan ini.
Namun, aktiviti pembinaan dan hartanah yang merupakan 2 sektor utama yang mendorong pertumbuhan ekonomi mula bertumbuh degnan kadar perlahan berikutan polisi kerajaan untuk menstabilkan harga rumah.


Data Jualan Runcit AS Redakan Kebimbangan Terhadap Risiko Kemelesetan Ekonomi!

Jualan runcit Amerika Syarikat mencatat peningkatan lebih daripada jangkaan pada bulan Ogos. Hal ini menunjukkan perbelanjaan pengguna kukuh dan terus menyumbang kepada pertumbuhan ekonomi.
Laporan yang dikeluarkan Jabatan Perdagangan AS ini sedikit sebanyak telah meredakan kekhuatiran pasaran terhadap kegawatan ekonomi berikutan perang dagang AS-China dan pertumbuhan ekonomi global yang perlahan. Dalam masa yang sama pasaran masih menjangkakan bahawa Federal Reserve akan mengurangkan kadar faedah sekali lagi pada Rabu depan.
 Berdasarkan kenyataan pengerusi the Fed Jerome Powell pada minggu lepas bahawa beliau tidak menjangkakan Amerika Syarikat akan berhadapan dengan kegawatan ekonomi. Dalam masa yang sama, beliau menekankan bahawa the Fed akan bertindak secara saksama bagi mengekalkan pengembangan ekonomi.
Menurut ketua ekonomi MUFG, kita tidak akan menghadapi kegawatan ekonomi jika pengguna terus berbelanja. Ahli-ahli the Fed dijangka tidak mengurangkan kadar faedah dengan kadar yang besar jika mereka memutuskan pengurangan kadar pada mesyuarat akan datang.
Jualan runcit telah meningkat sebanyak 0.4% pada bulan lepas didorong oleh perbelanjaan barangan pembinaan, kesihatan dan kenderaan. Peningkatan ini mengatasi sasaran pakar ekonomi yang menjangkakan peningkatan sebanyak 0.2% pada bulan Ogos.


Sektor Perkhidmatan Jepun Tumbuh Pada Kadar Pantas Dalam 8 Tahun

‘Banzai!’
Bacaan indeks pengurusan pembelian (PMI) Jepun memperlihatkan perkembangan pantas pada aktiviti sektor perkhidmatan negara matahari terbit tersebut dalam 8 tahun.
Ia secara tidak langsung mencadangkan bahawa sentimen dalam kalangan perniagaan terutamanya pelancongan semakin memulih dengan keredaan sekatan coronavirus di seluruh dunia.
Menyingkap laporan PMI keluaran Jibun Bank Japan Service, bacaan meningkat 54.0 pada Jun berbanding 52.6 semasa Mei yang menandakan kadar pertumbuhan terpantas sejak Oktober 2013.
Jelas Usmah Bhatti, pakar ekonomi S&P Global Market Intelligence, firma sektor perkhidmatan Jepun dilihat berlaku peningkatan aktiviti yang kukuh.
 Ini merupakan satu berita baik bagi kerajaan Jepun yang mempertaruhkan permintaan domestik dalam memastikan negara ekonomi ke-3 dunia itu berada dalam landansan pemulihan yang baik serta mengatasi tekanan pengeluaran.
Sungguhpun begitu, purata harga input firma juga meningkat pada kadar tinggi sejak berlakunya lonjakan permintaan pada perkhidmatan serta kenaikan harga bahan api dan bahan mentah.
Perkara ini merujuk Bhatti akan mendorong firma untuk menaikkan harga terhadap barangan perkhidmatan pada kadar terpantas sejak Oktober 2019.
Selain itu, dapat dirumuskan juga bahawa terdapat pertumbuhan pekerjaan bulan ke-5 berturut-turut dalam sektor perkhidmatan walaupun kadar kewujudan pekerjaan lebih rendah berbanding Mei.
Pada sisi berbeza, PMI komposit yang dianggarkan berdasarkan aktiviti pembuatan serta perkhidmatan juga meningkat pada 53.0 daripada 52.3 bulan sebelumnya dan berkembang pada kadar terpantas 7 bulan.


Sentimen Semasa Pasaran Forex Dalam Sesi Awal Pembukaan Market New York

Instrumen ‘safe haven‘ terus mendapat permintaan dalam sesi dagangan New York berikutan pelabur masih mengambil kira risiko politik di antara Amerika Syarikat, Syria dan Korea Utara dan juga tarikh pilihanraya Presiden Perancis yang semakin dekat.
Potensi tindakan ketenteraan Amerika Syarikat ke atas Korea Utara yang menguji senjata mereka semakin meningkat selepas AS menyerang Syria minggu lepas.
US dolar terus mengalami kerugian berbanding Yen dengan Usd/Jpy kini didagang di sekitar 110.25 selepas mencapai paras tertinggi Isnin di 111.57.
Indeks US dolar yang mengukur kekuatan US dolar berbanding enam matawang utama dunia yang lain juga dilihat jatuh selepas mencapai paras tertinggi sebulan lepas dari 101.27 dan ketika ini sedang didagang di sekitar 100.74.
 “Kenaikan berterusan US dolar yang kita lihat sebelum ini mungkin sudah tamat dengan mengambil kira risiko yang kita hadapi ketika ini,” kata Thu Lan Nguyen, penganalisis matawang di Commerzbank Frankfurt.
China dan Korea Selatan bersetuju pada Isnin untuk mengenakan sekatan lebih ketat kepada Korea Utara jika negara itu menjalankan ujian senjata nuklear dan ujian peluru berpandu jarak jauh, kata ketua pegawai di Seoul. Ketika ini angkatan tentera Amerika juga telah berada di Semenanjung Korea bagi memberi amaran kepada Korea Utara.
“Pasaran dilihat semakin berhati-hati terhadap polisi Amerika Syarikat, dengan perhatian kini terarah kepada peningkatan risiko,” kata Harumi Taguchi penganalisis ekonomi di IHS Markit Tokyo. “Yen begitu mudah untuk dibeli dalam situasi begini.”
Pelabur juga semakin dibebani dengan ketidaktentuan pilihanraya Presiden Perancis yang akan mempertemukan empat calon Presiden. Tinjauan pendapat menunjukkan Emmanuel Macron dan Le Pen akan bertemu dalam saingan pilihanraya pusingan kedua pada 7 May.


Penutupan Akaun Pelaburan Menekan US Dolar Pada Penghujung 2017

US dolar meneruskan penurunan dan hampir mencapai paras terendah tiga bulan lalu berbanding matawang utama yang lain pada Jumaat. Euro dan GBP pula masih mengekalkan pengukuhan menjadikan US dollar kerugian hampir 10% sepanjang tahun ini yang juga kejatuhan terbesar sejak tahun 2003.
US dolar bermula dengan baik pada awal 2017 di mana indeks US dollar mencapai paras tertinggi 14 tahun lalu berikutan harapan pelabur terhadap pertumbuhan ekonomi jangka panjang yang dijanjikan oleh Presiden Trump.
Namun, US Dolar jatuh semula kerana keraguan terhadap kebolehan Trump untuk meluluskan dasar-dasar baru kerajaan AS. Awal tahun ini juga menunjukkan negara-negara ekonomi utama lain merekodkan pertumbuhan lebih memberangsangkan berbanding AS yang menyebabkan citarasa pelabur sedikit beralih daripada greenback.
“Kami melihat pertumbuhan global yang seiringan dan pertumbuhan di Zon Eropah adalah yang tertinggi membawa ECB kepada pengetatan polisi sekaligus banyak menyokong matawang Euro,” kata Alvin Tan penganalisis matawang di Societe Generale.
 Tambah beliau, US dolar dilihat terlebih nilai berbanding Euro, Yen dan Sterling pada awal tahun ini yang menjadi sebab kenapa US dolar melemah pada 2017.
Matawang Euro mencapai paras tertinggi tiga bulan lalu di sekitar 1.1982 pada Jumaat di mana Sterling masih lagi 10% lebih rendah berbanding US dolar sejak Jun 2016.
Shin Kadota, strategist di Barclays Tokyo berkata, penyeimbangan semula posisi oleh pemain pasaran menunjukkan penjualan terhadap US dolar terutamanya berbanding Yen menjelang hujung tahun.
“Trend bermusim ini telah menunjukkan US dolar biasanya akan melemah selepas Krismas sehinggalah beberapa hari pada tahun baru ,sebelum ia dibeli semula,” kata beliau.
Ramai pelabur-pelabur besar yang menutup buku pelaburan mereka, menutup akaun untuk tujuan percukaian dan perlunya membuat laporan prestasi sepanjang tahun. Ini menyebabkan US dolar tertekan pada penghujung tahun 2017.


Pasaran Minyak Mentah Kritikal Punca USD/CAD Lonjak 200 Pips!

Jangkaan untuk harga pada carta pasangan mata wang USD/CAD susut lebih rendah rupanya meleset apabila pasaran menyaksikan lonjakan bertenaga harga di sesi Eropah semalam.
Apa yang sudah terjadi?
Sentimen pasaran yang berisiko memfokuskan kepada kemelesetan ekonomi global kembali mengukuhkan semula US dolar sebagai mata wang safe-haven dalam pasaran.
Selain itu, pasaran minyak mentah global turut menerima tempias buruk dengan harga minyak mengalami kejatuhan harian terbesar sejak Mac.
Turut menambahkan lagi kebimbangan apabila ujian Covid-19 diadakan secara besar-besaran di China yang mencetuskan risiko penutupan ekonomi China yang merupakan antara pengguna terbesar minyak di dunia dan bakal menjejaskan permintaan minyak.
Justeru, dolar Kanada telah parah terkesan ekoran minyak mentah merupakan komoditi eksport utama negara Kanada.
Pelabur tersentak dengan lonjakan pada carta USD/CAD semalam dengan kejutan kenaikan harian lebih 200 pips dicatatkan sekaligus memadamkan jangkaan untuk harga menyambung corak penurunan sebelumnya.
Selepas lonjakan melepasi rintangan pada 1.29000, kenaikan diteruskan dan melepasi pula rintangan seterusnya pada 1.3000.
 Tidak terhenti disitu, kenaikan diteruskan lagi sehingga mencapai paras ketinggian pada 1.30800 untuk menguji semula zon rintangan yang dicapai pada 17 Jun lalu.
Menuju dagangan penghujung sesi New York, harga sedikit susut semula ke paras sekitar 1.30200 sebelum kenaikan yang lemah dipamerkan pada dagangan yang bersambung ke sesi Asia pagi ini (Rabu).
Jangkaan kenaikan lebih tinggi bakal diteruskan untuk melepasi zon rintangan 1.31000 seterusnya harga bakal catatkan paras tertinggi terbaru untuk tempoh 2 tahun.
Sasaran untuk kenaikan seterusnya berkemungkinan boleh mencapai hingga paras sekitar 1.32000.
Sementara untuk jangkaan bagi penurunan harga semula, paras sokongan awal terlihat pada 1.3000 dan penurunan lebih rendah yang diteruskan bakal menuju semula zon tumpuan 1.29000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


RBA Teruskan Kenaikan Kadar Faedah, Beri Petunjuk Baru Untuk Pelabur!

Reserve Bank of Australia (RBA) meningkatkan kadar faedah sebanyak 50 mata asas untuk kali keempat berturut-turut pada mesyuarat polisi September.
Ini sekali gus membawa kadar faedah semasa ke paras tertinggi 7 tahun pada 2.35% dengan lebih banyak pengetatan dijangka akan dilakukan pada masa akan datang untuk memerangi inflasi.
Penggubal dasar mengulangi kenyataan bahawa mereka akan meningkatkan lagi kadar dalam beberapa bulan akan datang, tetapi ia tidak mengikut laluan yang telah ditetapkan kerana saiz dan masa akan dipacu oleh data yang masuk.
Namun, berbeza dengan kenyataan sebelum ini bahawa langkah kenaikan kadar adalah untuk menormalkan dasar monetari Australia, RBA mengubahnya kepada membantu membawa inflasi ke sasaran.
 Ia juga untuk mewujudkan keseimbangan permintaan dan penawaran yang lebih mampan dalam ekonomi Australia, di mana kestabilan harga adalah prasyarat untuk pengukuhan ekonomi dan pertumbuhan guna tenaga penuh yang mampan.
Penganalisis melihat peralihan ‘normalisasi’ kepada ‘kestabilan harga’ menunjukkan kadar faedah kini berada pada wilayah neutral, tetapi memandangkan tiada perubahan dalam panduan ke hadapan, ia akan terus menyampaikan kenaikan kadar selagi diperlukan.
Dalam pada itu, ia juga akan memberi perhatian kepada sebarang tanda kemerosotan dalam pertumbuhan ekonomi global akibat pengetatan monetari di banyak negara, perangi Rusia-Ukraine dan penutupan Covid-19 dan cabaran dasar lain daripada China.
Reaksi susulan dolar Aussie menyaksikan mata wang itu gagal memanfaatkan keputusan RBA, dengan kekal didagangkan di bawah paras harga 0.6800 berbanding US dolar.


GBP/JPY Uji Paras Support Pada 138.500 Untuk Teruskan Penurunan Lebih Rendah

Jika diperhatikan pada pergerakan harga bagi pasangan matawang GBP/JPY semalam harga telah kembali menunjukkan penurunan setelah kenaikan menguji paras ketinggian pada resistance 139.500.
Walaupun ada yang berpendapat Pound akan kembali mengukuh selepas jawatan Theresa May sebagai Perdana Menteri Britain digantikan, namun sentimen bagi matawang British tersebut masih kekal berisiko dalam pasaran semasa.
Theresa May telah mengumumkan peletakan jawatan beliau pada Jumaat lalu dan akan berkuatkuasa pada 7 Jun ini berikutan kegagalan berterusan beliau dalam mendapatkan sokongan terhadap pelan perjanjian Brexit.
Berbanding Yen, GBP terus didagangkan lemah dengan pergerakan menurun harga pada chart GBP/JPY. Harga yang cuba membuat kenaikan menguji paras 139.500 yang berada pada zon SBR (support become resistance) kemudiannya kembali membuat penurunan semula ke paras lebih rendah dari Magic Pivot pada indicator Moshed Magic Line semalam.
Pergerakan harga kemudiannya mendatar sehingga bersambung pada sesi pasaran Asia hari ini. Dagangan hari ini juga dilihat berlegar di bawah paras Magic Pivot 139.023 hari ini dan menguji paras tersebut beberapa kali.
Harga menunjukkan penurunan dan bakal menguji zon support 138.500 yang merupakan paras terendah yang dicapai harga sejak dagangan Januari yang lalu.
 Jika harga berjaya breakout zon support tersebut, harga bakal meneruskan pencarian paras terendah yang terbaru berkemungkinan mampu membuat penurunan ke paras sekitar support pada 137.450 (MagicS3) dengan mencatatkan sekitar 110 pips penurunan harga.
Namun jika paras support tersebut gagal ditembusi, harga berkemungkinan akan pantul membuat kenaikan semula dan kembali menguji paras tumpuan pada zon SBR iaitu pada 139.500 yang diuji semalam.
Jika harga berjaya menembusi zon SBR tersebut, harga berpotensi meneruskan kenaikan lebih tinggi menuju ke paras sekitar resistance pada 140.342 (MagicR3).
Lihat gambar chart pasangan matawang GBP/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 138.414, 138.059, 137.450.
Paras resistance: 139.023, 139.987, 140.342.


US Dolar Mula ‘Panas Enjin’, Penetapan Kadar Faedah The Fed Jadi Pertimbangan Utama!

US dolar didagangkan lebih tinggi pada hari Isnin apabila para pelabur lebih memilih mengekalkan pegangan pada US dolar namun dalam masa yang sama mereka cenderung beranggapan bahawa bahawa the Fed akan mengetatkan kadar faedah. Manakala disisi lain, matawang euro susut daripada paras tertinggi dua bulan yang dicapai pada hari Jumaat.
Pengurangan kadar pinjaman utama di China yang tanpa dijangka telah menjadi topik perbahasan utama dan secara tidak langsung mempengaruhi tingkah laku pelabur yang beranggapan bahawa bank pusat utama lain akan menaikkan kadar faedah. Langkah yang dilaksanakan oleh China telah menjejaskan pengukuhan matawang yuan.
Indeks US dolar yang didagangkan merosot mendadak minggu lalu telah didagangkan kukuh 0.1% pada paras dagangan 95.323. Menurut Goldman Sachs,”Dengan 3.7 kenaikan kadar Fed berharga pada 2022 dan 2.3 untuk 2023, pemain pasaran nampaknya membuat kesimpulan bahawa risiko terhadap penetapan harga dasar kini lebih seimbang”.
The Fed dijangka akan bermesyuarat pada 25-26 Januari dan diramalkan tidak akan mengambil apa tindakan drastik buat masa ini.
Para spekulator mempertaruhkan bahawa US dolar akan terus mengukuh walaupun di tengah-tengah nada hawkish daripada the Fed sejak beberapa bulan kebelakangan ini.
 Disisi lain, matawang Euro susut 0.2% berbanding US dolar pada $1.1396, selepas meningkat pada hari Jumaat ke paras tertinggi dua bulan.
Dengan tiada data ekonomi utama untuk zon euro pada kalendar minggu ini, pelabur akan memberi tumpuan kepada ucapan daripada Presiden Christine Lagarde, ahli ECB yang lain dan pada minit mesyuarat dasar ECB Disember yang dikeluarkan pada hari Khamis.
Presiden Bank Pusat Eropah Christine Lagarde berkata pada hari Jumaat, bank pusat bersedia untuk mengambil sebarang langkah yang perlu untuk menurunkan inflasi kepada sasaran 2%. Inflasi dilaporkan telah meningkat kepada 5% pada bulan lepas, rekod tertinggi yang pernah dicatatkan.
Namun, ahli lembaga ECB Isabel Schnabel berkata dalam kenyataan yang disiarkan pada hari Jumaat bahawa menaikkan kadar faedah di zon euro tidak akan menolak harga tenaga turun ke bawah.
Disamping itu, Bank Pusat Jepun antara yang aktif sedang mmbahaskan untuk melakukan perubahan dasar. Matawang Sterling susut 0.2% berbanding US dolar pada paras dagangan $1.3651, selepas mengukuh pada minggu lalu ke paras tertinggi sejak akhir Oktober.


Pasaran Berjaga-jaga Nantikan Keputusan Pilihan Raya AS

Kewaspadaan membelenggu pasaran mata wang ketika pelabur menumpukan perhatian kepada perkembangan semasa pilihan raya pertengahan penggal di Amerika Syarikat.
US dolar kekal didagangkan lemah pada sekitar paras terendah satu bulan berbanding kebanyakan mata wnag utama ketika pasaran melangkah masuk ke sesi Eropah.
Menurut BBC, Demokrat kini mendahului di Senat dengan memperoleh 48 kerusi daripada 50 kerusi yang dipertandingkan, sementara Republikan mempunyai 47 kerusi.
Bagaimanapun, di Dewan Rakyat pula Republikan mendahului dengan selesa susulan 198 kerusi dimenanginya daripada 218 kerusi yang dipertandingkan. Malangnya, Demokrat hanya memperoleh 173 kerusi di Dewan (setakat jam 4.40 petang).
 Sekiranya ‘pertarungan’ sengit ini berakhir dengan kemenangan Republikan, pentadbiran Presiden Joe Biden berdepan kesukaran untuk melaksanakan rancangannya pada masa akan datang.
Sementara itu dalam perkembangan di Eropah, euro masih mengekalkan pengukuhannya pada sekitar harga pariti $1 walaupun pergerakan harga dilihat mendatar pada sesi dagangan hari ini.
Mata wang pound pula sedikit meningkat selepas bergerak perlahan pada sesi Asia, dengan pelabur kini menantikan penerbitan data ekonomi UK pada Jumaat.
Di sisi lain, dolar Aussie dan New Zealand masing-masing mempertahankan keuntungan walaupun kenaikan harga terhenti ketika pelabur berwaspada menanti keputusan pilihan raya AS.


Bacaan NFP Bulan Februari Akhirnya Berkurangan, Tetapi Pasaran Masih Bimbang! Ini Sebabnya

Penciptaan pekerjaan berkurangan pada Februari tetapi masih lebih kukuh daripada jangkaan walaupun terdapat usaha Rizab Persekutuan untuk memperlahankan ekonomi dan menurunkan inflasi.
Bacaan NFP meningkat sebanyak 311,000 untuk bulan itu, berdasarkan laporan yang dilaporkan oleh Jabatan Buruh sebentar tadi. Bacaan ini walaubagaimanapun masih melebihi anggaran 225,000 Dow Jones dan petanda bahawa pasaran pekerjaan masih panas.
Kadar pengangguran meningkat kepada 3.6%, melebihi jangkaan 3.4%.
 Terdapat beberapa berita baik dari segi inflasi, kerana purata pendapatan setiap jam meningkat 4.6% daripada setahun yang lalu, di bawah anggaran untuk 4.8%. Peningkatan bulanan sebanyak 0.2% juga berada di bawah anggaran 0.4%.
Walaupun bilangan pekerjaan lebih kukuh daripada jangkaan, pertumbuhan Februari mewakili penurunan daripada Januari yang catat pengukuhan di luar jangkaan. Tahun ini dibuka dengan NFP mencatat bacaan sebanyak 504,000, jumlah yang disemak hanya sedikit daripada 517,000 yang dilaporkan pada awalnya. Jumlah Disember juga diturunkan sedikit, kepada 239,000, penurunan sebanyak 21,000 daripada anggaran sebelumnya.
Saham bercampur-campur selepas laporan ini dikeluarkan, manakala hasil Perbendaharaan kebanyakannya lebih rendah. Indeks US dolar mencatat penyusutan lanjut selepas laporan NFP dengan penyusutan kepada paras dagangan 104.782 dengan susut 0.47%.


Boleh Ke GBP/USD ‘Terbang’ Lagi Lepas Capai Paras Tertinggi 7 Minggu?

Kekal menamatkan minggu yang cemerlang bagi penutup dagangan 2021, Pound berjaya pamerkan prestasi lebih baik berbanding US dolar yang sedikit suram.
Dapat diperhatikan pergerakan harga pada carta pasangan mata wang GBP/USD sepanjang minggu lalu menyaksikan harga kekal mencatatkan paras ketinggian terbaru sehingga berlabuh tirai 2021 pada Jumaat lalu.
Ketinggian yang dicapai pada 1.35500 ketika lonjakan Jumaat lalu merekodkan paras tertinggi untuk tempoh dagangan 7 minggu.

Data ekonomi bagi sektor pembuatan dan perkhidmatan di UK akan diberi tumpuan pada minggu ini yang dijangka akan turut mempengaruhi pergerakan Pound.
Pelabur optimis terhadap pergerakan tempoh jangka panjang buat Pound selepas bank pusat England pada mesyuarat dasar yang terbaru telah mula meningkatkan kadar faedah menunjukkan kesediaan untuk beralih ke fasa pengetatan polisi.
Namun, akan menjadi rintangan buat Pound disebabkan US dolar juga diunjur mengukuh pada tahun 2022 selepas Federal Reserve (Fed) mengumumkan langkah mempercepatkan pengurangan pembelian bon (tapering) dan jangkaan untuk kenaikan kadar faedah yang lebih segera.
 Bersambung pada dagangan pembukaan 2022, harga pada carta GBP/USD menunjukkan penurunan semula ke paras tumpuan 1.35000 yang dilihat akan menjadi paras sokongan untuk harga menyambung kembali lonjakan.
Paras sokongan Moving Average 50 (MA50) pada rangka masa 1 jam juga turut diuji sekitar zon 1.35000 tersebut setakat dagangan pada sesi Asia.
Jika paras-paras tersebut gagal ditembusi, corak kenaikan harga dijangka akan diteruskan untuk harga menuju pula ke paras ketinggian seterusnya pada 1.35700.
Untuk penurunan lebih rendah, zon tumpuan pada 1.34000 akan diuji sebelum zon RBS (resistance become support) 1.33600 pula akan memberi isyarat pergerakan harga selanjutnya.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kemana Hala Tuju Aussie dan Kiwi Hari Ini?

Aussie berada pada tahap terendah sejurus pembukaan sesi Asia akibat keputusan mengecewakan terhadap laporan keyakinan perniagaan. Kiwi juga terus menurun selepas penilaian ekonomi terkini oleh bank pusat menggesa kadar pertukaran yang lebih lemah.
Sementara itu, NZD/USD diniagakan pada 0.6977, turun sebanyak 0.64%. USD/JPY turut berubah kepada 107.30, meningkat sebanyak 0.39%. Dalam masa yang sama, AUD/USD diniagakan pada 0.7472, menurun sebanyak 0.01%. GBP/USD pula didagang pada 1.3230, meningkat sebanyak 0.19%.
Di Australia, kajian suku tahunan oleh NAB terhadap keyakinan perniagaan mencatat angka positif 2 pada suku ke-2 berbanding positif 4 untuk sukuan pertama. Walaupun prospek ini dikira melalui sukuan, tetapi ia merupakan petunjuk sektor yang baik.
Terdahulu, RBNZ pada Khamis mencadangkan lebih pelonggaran terhadap kadar tunai semalaman sebanyak 2.25%. Hal ini kerana nilai kiwi yang semakin melemah dan mengurangkan risiko kebimbangan terhadap pertumbuhan global.
 US Dollar Index juga kali terakhir disebut pada angka 97.16. Dollar terus mendekati paras tertinggi dalam masa 4 bulan kerana kebimbngan terhadap pertumbuhan global masih mempengaruhi sentimen pasaran. Selain itu, trading volumes juga dijangka kekal kerana tiada data utama Amerika Syarikat dikeluarkan sepanjang hari.
Pelabur juga kekal berhati-hati selepas IMF memotong unjuran pertumbuhan ekonomi global untuk beberapa buah negara.
GBP/USD mencatatkan peningkatan sebanyak 0.53% kepada 1.3182, diluar paras terendah selama seminggu iaitu 1.3064.
Pound kekal konsisten selepas Pejabat Statistik Kebangsaan UK melaporkan penurunan kadar pengangguran kepada 4.9% dalam tempoh tiga bulan. Hal ini sama sekali berlainan dari ramalan yang menjangkaan tiada perubahan berdasarkan laporan bulan April yang mencatatkan nilai 5.0%.


Ulasan Kenyataan Penetapan Kadar Bank of Canada

Bank of Canada atau bank pusat Kanada mengekalkan kadar polisi bank mereka semalam di paras 0.5% dalam mesyuarat yang terakhir diadakan pada Rabu.
Keputusan BoC adalah sejajar dengan jangkaan ramai penganalisis yang melihat kadar ini akan dikekalkan pada mesyuarat kali ini.
Di Kanada, pertumbuhan yang dinamik yang diramalkan oleh bank pusat pada suku ketiga berlaku sebaliknya berikutan pertumbuhan yang suram pada dua suku pertama tahun ini. Pihak bank juga menjangkakan pertumbuhan yang lebih sederhana pada suku keempat nanti.
Menurut BoC keadaan ekonomi global semakin baik tetapi ketidaktentuan semakin meningkat dan kadar hasil bon (bond-yields) yang melonjak.
Perbelanjaan domestik di Kanada semakin kukuh yang disokong oleh pembayaran Child Benefit, tetapi tren dalam pelaburan dan eksport barangan bukan-tenaga terus mengecewakan.
Walaupun berlaku peningkatan dalam pasaran buruh, masih ada kelemahan dalam ekonomi Kanada yang mungkin disebabkan pendirian US selepas Trump mengambilalih pentadbiran.
 Menurut bank pusat, peningkatan dalam ketidakseimbangan isirumah akan diatasi dari masa ke semasa dengan mengubah peraturan pinjaman perumahan.
Jumlah inflasi CPI semakin meningkat sejak beberapa bulan lepas, tetapi masih di bawah jangkaan disebabkan harga makanan. Inflasi teras (Core inflation) menghampiri angka 2% disebabkan kelemahan ekonomi yang berterusan masih di seimbangkan oleh kejatuhan nilai Dollar Kanada.
Kenyataan yang dibuat semalam, secara keseluruhannya adalah neutral dan tiada isyarat kepada potensi pelonggaran polisi pada 2017. Keseluruhan tona komen dari BoC adalah dovish dengan tiada peningkatan dalam sektor eksport dan risiko inflasi yang akan menjadi lemah berikutan impak kejatuhan nilai Loonie.
Pertumbuhan yang lebih kukuh adalah perlu pada2017 untuk mengurangkan kebimbangan bank pusat Kanada ini.
Dollar Kanada menguat selepas keputusan pengekalan kadar yang menunjukkan Usd/Cad jatuh dari 1.3285 ke paras 1.3265
Bank of Canada Dijangka Mengekalkan Kadar Malam Ini


Ketahui Nasib Matawang Ini Selepas ‘Terjun Tinggi’ Hujung Minggu Lepas!

NZD/USD meneruskan dagangan sederhana selepas menjunam sejurus selepas ucapan Yellen minggu lepas.
NZD/USD, 1 jam
 Pada Rabu minggu lalu, data New Zealand menyaksikan peningkatan angka defisit imbangan perdagangan sebanyak 433 juta, lebih teruk daripada jangkaan. Selain itu data jualan rumah baru yang positif di Amerika Syarikat turut memberi tekanan kepada kiwi.
Walaupun data bercampur aduk pada minggu lepas, kiwi tetap meneruskan dagangan ke angka yang lebih tinggi sebelum merosot selepas simposium Jumaat lepas tamat.
Ramai Tak Suka Dengan Isi Kandungan Artikel Ini. Ramai!


GBP/USD Capai Pucuk Tertinggi Untuk Tempoh 3 Tahun!

Berbeza berbanding mata wang Euro yang bergerak perlahan, Pound Sterling nyata menyerlah pada dagangan awal minggu apabila melonjak kukuh berbanding US dolar ke paras tertinggi untuk tempoh hampir 3 tahun.
Sentimen pasaran yang kekal positif memberi tekanan terhadap US dolar dan dalam masa yang sama dimanfaatkan oleh Pound untuk melonjak seperti yang dipaparkan pada carta harga pasangan GBP/USD.
Selepas menguji zon resistance 1.38300-1.38600 pada minggu lalu, harga mengekalkan momentum pengukuhan untuk meningkat lebih tinggi dan sehingga dagangan di sesi Asia pada Selasa, harga telah mencapai paras ketinggian 1.39500.
Sementara perkembangan di UK, angka jangkitan virus dilaporkan turun di bawah paras 10,000 sehari sejak Oktober lalu dan sekitar 15 juta orang telah menerima vaksin.
Selepas keputusan mesyuarat bank of England (BOE) yang bernada hawkish sebelum ini, sentimen positif di UK juga akan terus mendorong pengukuhan Pound.
Dengan momentum yang dipamerkan, harga pada carta GBP/USD dijangka akan meneruskan kenaikan menuju ke paras ketinggian terbaru sekitar 1.4000.
 Namun begitu, pelabur perlu berwaspada untuk situasi kejatuhan semula harga sekiranya berlaku perubahan pada sentimen pasaran semasa.
Penurunan harga dilihat akan disokong pada zon harga 1.38600-1.38300 yang bertindak sebagai zon RBS (resistance become support).
Seterusnya, zon RBS lebih rendah pada 1.37000 akan menjadi tumpuan pada penurunan yang diteruskan.
Pelabur akan memberi tumpuan terhadap laporan data inflasi UK pada Khamis yang bakal mempengaruhi pergerakan mata wang Pound.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


3 Hari Berturut-turut EUR/USD Gagal Tembusi Tembok $1.1900

US dolar dilihat menutup dagangan pada Rabu dengan pergerakan yang bercampur sementara para pelabur masih berwaspada menjelang laporan pekerjaan NFP Amerika Syarikat (AS) yang akan diterbitkan di penghujung minggu.
Unjuran laporan pekerjaan yang positif untuk bulan Julai boleh mendorong pengukuhan lebih awal nilai US dolar, namun beberapa faktor lain masih memberi tekanan terhadap mata wang utama itu.
Antaranya hasil perbendaharaan AS yang berlegar rendah di paras sekitar 1.80% serta kebimbangan terhadap pertumbuhan ekonomi AS selepas data tinjauan sektor pembuatan diterbitkan dengan bacaan yang lemah.

Menarik jika diperhatikan pergerakan harga pada carta pasangan mata wang EUR/USD semalam apabila penurunan harga berlaku pada sesi New York dengan pengukuhan oleh US dolar.
Pada mulanya, harga menunjukkan kenaikan sekali lagi menguji zon rintangan 1.19000 namun masih gagal untuk menembusinya menjadikan 3 hari berturut-turut zon tersebut berjaya menghalang kenaikan harga.
Membuatkan pelabur berwaspada untuk situasi penurunan harga semula apabila harga kembali bergerak di bawah paras halangan Moving Average 50 (MA50) pada rangka masa 1 jam di carta EUR/USD untuk isyarat bearish.
 Jika harga meneruskan penurunan lebih rendah hari ini, paras 1.18000 dilihat akan kembali menjadi tumpuan harga.
Melepasi paras sokongan tersebut akan melihatkan harga menguji zon support beberapa minggu sekitar paras 1.17500.
Sebaliknya jika cubaan lonjakan terbaru harga berjaya melepasi tembok 1.19000, kenaikan harga lebih tinggi dijangka untuk menuju ke paras 1.19700 sebelum menguji zon rintangan tumpuan pada 1.20000.
Kenaikan ke paras tersebut juga akan mencatatkan paras tertinggi terbaru 7 minggu selepas harga menjunam di bawah paras tersebut pada pertengahan Jun lalu.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ulasan Ahli The Fed Raphael Bostic – Kadar Inflasi Akan Melebih 2%?

Presiden Fed Atlanta Raphael Bostic pada hari Selasa berpendapat walaupun dengan pengetatan monetari polisis secara berkala, inflasi ”kelihatan akan berada paras melebihi 2 peratus dalam jangka masa pendek.”
Bostic yang merupakan salah seorang yang memeiliki undian dalam FOMC mengatakan bahawa beliau mempercayai bahwa ekonomi US sedang menghampiri sasaran objektif yang ditetapkan oleh Bank Pusat dari segi pekerjaan dan inflasi.
”Inflasi kini sudah berada dalam kawasan sasaran, saya tidak terkejut jika ia melampaui sasaran dalam jangka masa panjang,” kata Bostic.
Tambah beliau lagi, berdasarkan jangkaan saya walaupun dengan pengetatan monetari polisi, inflasi dijangka akan melebih paras 2 peratus dalam suatu jangka pendek.
 Pandangan itu dikeluarkan selepas Fed mengeluarkan kenyataan terhadap monetari polisi pada awal bulan ini bahawa sasaran inflasi dalam keadaan “symmetrical”. Istilah ini akan dirungkaikan lebih jelas dalam minit mensyuarat FOMC nanti.
Kini yang menjadi persoalan pasaran ialah adakah the Fed akan menaikkan kadar faedah 3 atau 4 kali pada tahun ini.
Bagi Bostic, sejak akhir-akhir ini beliau lebih cenderung bahwa lagi 2 kali peningkatan kadar kadar faedah pada tahun ini.
Beliau juga melihat bahwa ekonomi US sedang berkembang sebanyak 2.5 peratus. Beliau mengatakan bahawa reformasi cukai mungkin akan menyebabkan risiko jangkaan beliau tersasar ditambah dengan ketegangan hubungan perdagangan yang belum selesai pada ketika ini.


Tumpuan Pelabur Terarah Kepada Mesyuarat Penetapan Kadar Faedah Oleh BOC dan BOJ

Dua bank pusat utama akan mengumumkan keputusan penetapan kadar faedah dalam mesyuarat dasar monetari iaitu Bank of Canada (BOC) pada jam 10 malam ini (Rabu) dan juga Bank of Japan (BOJ) pada sesi Asia esok (Khamis).
Pergerakan harga pada chart pasangan matawang USD/CAD pada awal minggu menunjukkan penurunan berikutan pengukuhan Loonie atas faktor lonjakan harga minyak mentah dalam pasaran akibat terkesan oleh isu sekatan Amerika Syarikat terhadap eksport minyak mentah Iran.
Namun, dolar Kanada kembali mengalami penurunan dan melihatkan USD/CAD melonjak pada dagangan semalam menjelang pengumuman penetapan kadar oleh bank pusat Kanada pada mesyuarat dasar pada malam ini.
Kadar faedah dijangka akan kekal di paras 1.75%.
Pelabur berkemungkinan merasakan kebimbangan dengan jangkaan penurunan kadar oleh BOC. Pada Mac, Loonie mengalami kejatuhan ke paras terendah dua bulan dagangan selepas kebimbangan pada perbelanjaan pengguna, sektor perumahan dan juga kadar inflasi. Namun, kebimbangan tersebut sedikit dipulihkan dengan peningkatan pada kadar jualan runcit dan indeks harga pengguna selepas beberapa minggu dagangan.
 Namun, faktor tersebut masih belum cukup untuk menepis jangkaan dovish daripada keputusan bank pusat. Kenyataan susulan daripada Gabenor Carney akan menjadi tumpuan utama pelabur untuk mendapatkan sebarang petunjuk untuk tindakan kenaikan kadar yang seterusnya.
Manakala, sesi pasaran Asia pada esok hari akan tertumpu pada keputusan mesyuarat polisi oleh BOJ. Menurut laporan terbaru, pertumbuhan pada perbelanjaan pengguna di Jepun adalah perlahan, lebihan dagangan menguncup, kadar keyakinan turut menurun serta pengeluaran industri dan perkhidmatan adalah lemah. Kadar inflasi juga kekal di paras rendah.
Jangkaan kadar faedah kali ini masih lagi kekal rendah di paras -0.10%.
Untuk suku tahun pertama 2019, perkembangan ekonomi di Jepun dilihat agak terhad. Namun, faktor-faktor tersebut tidak akan mendesak bank pusat untuk mengubah dasar monetari sedia ada namun mereka boleh menurunkan penilaian untuk ekonomi.
Jepun dan Amerika Syarikat masih berusaha untuk mencapai persetujuan dagangan dengan segera namun masih banyak isu yang perlu diperincikan dan Presiden Donald Trump juga meluahkan rasa kurang senang beliau terhadap lebihan dagangan Jepun yang besar. Ini turut menambahkan risiko terhadap dagangan Yen, namun berkemungkinan tidak terlalu diberikan reaksi oleh BOJ.
Berwaspada terhadap dagangan CAD dan Yen dalam masa terdekat ini dan kawal risiko dagangan anda sebaiknya. Pantau juga kenyataan susulan oleh bank pusat bagi mendapatkan petunjuk yang seterusnya untuk setiap sentimen matawang terlibat.


Tuntutan Pengangguran Dan Defisit Perdagangan AS Berkurangan!

Laporan hari ini menunjukkan modal barangan AS melonjak naik bagi bulan Jun namun ini tidak mengubah jangkaan bahawa pelaburan perniagaan akan semakin menyusut pada suku tahun kedua dan menghambat pertumbuhan ekonomi.
Data lain yang dikeluarkan pada hari ini juga menunjukkan bahawa defisit perdagangan semakin mengecil pada bulan lepas berikutan pengurangan dalam import dan eksport. Hal ini menunjukkan perang dagang antara AS dan China masih menyebabkan aliran perdagangan semakin lemah.
Selain itu, pelaburan perniagaan dan perumahan juga ditanda sebagai sektor yang lemah dalam ekonomi oleh The Fed. Bank Pusat AS dijangka akan mengurangkan kadar faedah pada hari Rabu depan buat pertama kali.
 Menurut Jerome Powell dalam kenyataan beliau apda awal bulan ini, pelaburan perniagaan menunjukkan trend yang perlahan walaupun semakin membaik dan ini berkemungkinan disebabkan ketegangan perdagangan dan pertumbuhan ekonomi global yang perlahan.
Pada hari ini juga, Jabatan Buruh AS melaporkan jumlah tuntutan faedah/insurans pengangguran (Jobless claims) pada minggu lepas jatuh ke paras terendah 3 bulan lalu. Menunjukkan pasaran buruh mengukuh walaupun dihimpit dengan momentum ekonomi yang agak perlahan.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 20 Julai jatuh sebanyak 10,000.
Secara keseluruhan ekonomi AS masih didukung oleh pertumbuhan buruh yang kukuh.


Harga Minyak Terus Jatuh Ke Paras Lebih Rendah, Permintaan Dari China Menjunam 20%

Permintaan minyak dari China jatuh kira-kira 3 juta tong sehari atau 20% daripada jumlah penggunaan akibat penularan coronavirus yang semakin meluas telah menyebabkan syarikat-syarikat penerbangan utama dunia dan beberapa firma besar menghentikan operasi mereka di negara itu.
Penurunan ini mungkin antara yang terbesar dalam pasaran minyak sejak krisis kewangan pada 2008-2009 dan serangan ke atas kemudahan pengeluaran minyak mentah Arab Saudi pada 11 September tahun lalu.
Syarikat penapisan minyak tebesar China, Sinopec terpaksa mengurangkan pengeluaran sebanyak 12% pada bulan ini disebabkan oleh rantaian bekalan dan penggunaan minyak mentah di negara itu telah terjejas.
 Kebimbangan yang tercetus akibat kejatuhan permintaan oleh pengimport terbesar dunia ini telah memberi tekanan kepada dagangan komoditi hitam Brent untuk diniagakan merosot ke paras terendah sejak Januari 2019.
Niaga hadapan minyak mentah Brent susut 39 sen kepada $56.23 setong manakala WTI Amerika Syarikat pula turun 9 sen kepada $51.47 setong.
Sementara itu, sumber OPEC+ melaporkan bahawa Jawatankuasa Teknikal Bersama OPEC dan bukan OPEC (JTC) akan mengadakan mesyuarat pada 4-5 Februari di Vienna untuk menilai impak coronavirus terhadap permintaan minyak.
Ahli panel berkemungkinan akan membuat cadangan sama ada untuk melanjutkan kawalan bekalan minyak semasa selepas bulan Mac atau melaksanakan pemotongan keluaran yang lebih mendalam.